Tellado: “A estabilidade de Galicia segue protexendo aos galegos do Efecto Sánchez de destrución do emprego” - PP de Galicia\nPaula Prado: “O Goberno de España veranea estando en funcións coa chequera de todos os galegos”\nO Grupo Popular solicita medidas que garantan o emprego e axuden a paliar os efectos da transición enerxética na central térmica das Pontes\nPaula Prado pide aos socialistas galegos que “deixen de ser cómplices da aldraxe do Goberno socialista a Galicia”\nO Grupo Popular solicita a creación dun Observatorio Galego do Xogo dentro da nova Lei que está a elaborar o Goberno galego\nTellado: “A estabilidade de Galicia segue protexendo aos galegos do Efecto Sánchez de destrución do emprego”\n4, marzo, 2019. O secretario xeral do PPdeG, Miguel Tellado, puxo en valor que a estabilidade de Galicia siga protexendo aos galegos do Efecto Sánchez de destrución do emprego que supuxo a chegada do socialista á presidencia do Goberno. Así, tras coñecerse as cifras do paro do mes de febreiro, a nosa Comunidade é a segunda que rexistra un maior descenso do desemprego.\nSegundo os datos, contamos con 14.498 parados menos, o que supón unha baixada do 7,70%, superando ao Estado en case dous puntos e medio e situando á Comunidade en niveis de paro de hai dez anos. Ademais, Galicia aumenta un 1,92% (18.822) o número de afiliados, encadeando case cinco anos de subidas consecutivas.\nLogo da semana na que os populares conmemoraron o décimo aniversario do triunfo do presidente Alberto Núñez Feijóo, o número dous do PPdeG resaltou que “podemos observar que o voto ao Partido Popular foi útil para a creación de emprego e para a mellora de todos os indicadores da nosa economía”. Pola contra, lamentou que o legado que deixará Sánchez logo de apenas dez meses de Goberno será unha economía máis fráxil do que a atopou.\nXa na evolución mensual, prodúcese o segundo maior descenso do paro desde a crise, baixando a cifra en Galicia mentres sube no conxunto do Estado. Deste xeito, a Comunidade pasou de rexistrar seis febreiros consecutivos aumentando o número de parados con respecto ao mes anterior (2008-2013) a seis febreiros seguidos diminuíndo o desemprego (2014-2019).\nIgualmente, a subida das afiliacións é maior que no Estado e supón o segundo maior incremento nun febreiro desde a crise, rexistrándose 176 afiliados máis ao día no último mes. “Galicia resiste á inestabilidade económica que provocou o goberno socialista porque aquí temos unha estabilidade institucional envexada no resto de autonomías”, subliñou Tellado.\nGALICIA AVANZA NO CAMIÑO DA IGUALDADE\nPor outra banda, o secretario xeral salientou a mellora do mercado laboral feminino, no que as 482.302 mulleres afiliadas á Seguridade Social representan case a metade do total; a afiliación aumentou o pasado ano un 2,13%; e seis de cada dez asalariadas contan cun contrato indefinido e a tempo completo, superando a España en case medio punto. Así mesmo, acadamos a menor cifra de paro feminino nun mes de febreiro de toda a serie histórica, o desemprego baixou no último ano nun 6,52%, a taxa de paro feminina é a menor dos últimos dez anos e catro de cada cinco mulleres que abandonaron as listas do paro no último ano eran paradas de longa duración.\n“Galicia avanza cara á igualdade efectiva entre homes e mulleres, somos a segunda Comunidade con maior ritmo de crecemento dos salarios femininos e a fenda salarial reduciuse desde o inicio da crise en case catro puntos”, sinalou ao tempo que recoñecía que, malia que queda moito por facer, “temos que ser máis ambiciosos e máis esixentes, sendo imprescindible a implicación de todos os axentes económicos e sociais para seguir por este camiño”.\nNeste sentido, recordou que o Goberno galego seguirá impulsando o programa Emprego en Feminino co que se traballa para mellorar a incorporación das mulleres no mercado laboral, o seu desenvolvemento profesional e empresarial, e a responsabilidade pola igualdade das empresas. Desde a súa posta en marcha, esta iniciativa xa conta con 35.000 beneficiaras e máis de 60.000 servizos a través de medidas como as axudas para a contratación Emprega Muller, o acceso prioritario á formación, o programa Executivas de impulso a habilidades directivas, axudas ás pemes que implanten plans de igualdade ou medidas de protección da maternidade.\nPor último, Tellado apuntou que tamén se seguirá apostando por medidas que fomenten a conciliación como a nova Estratexia galega de RSE para que Galicia sexa máis igualitaria, responsable e competitiva; e que, a partir de agora, primarase nos concursos públicos ás empresas que axuden a conciliar.\nXaneiro 2016 (40)\nFebreiro 2016 (57)\nXuño 2016 (54)\nXullo 2016 (29)\nDecembro 2016 (51)\nXaneiro 2017 (58)\nFebreiro 2017 (68)\nMarzo 2017 (74)\nXuño 2017 (56)\nXullo 2017 (32)\nSetembro 2017 (78)\nDecembro 2017 (46)\nXaneiro 2018 (41)\nFebreiro 2018 (59)\nXuño 2018 (62)\nXullo 2018 (37)\nSetembro 2018 (74)\nNovembro 2018 (67)\nDecembro 2018 (29)\nXaneiro 2019 (36)\nFebreiro 2019 (61)\nMarzo 2019 (58)\nMaio 2019 (72)\nXuño 2019 (61)\nXullo 2019 (35)\nSetembro 2019 (0)\nOutubro 2019 (0)\nNovembro 2019 (0)\nDecembro 2019 (22)\nPaula Prado: “O Goberno de Espa�\nO Grupo Popular solicita medidas q\nPaula Prado pide aos socialistas g\nMarta Rodríguez: “sentido de Estado é que o Goberno do Estado non teña o desprezo institucional co Goberno que representa a todos os galegos”\nMarta Rodríguez: “Os 700 millóns de euros que adebeda o Goberno central a Galicia representa o investimento anual previsto na lei de impulso demográfico de Galicia”\nCopyright © 2019 Partido Popular de Galicia


Vieiros: Galiza Hoxe - Zapatero pretende sacar adiante unha reforma laboral consensuada\nACURRALADO POLA CRISE\nZapatero pretende sacar adiante unha reforma laboral consensuada\nO presidente do goberno español reuniuse este venres con patronal e sindicatos para instalos a chegar a un acordo urxente.\nRedacción - 20:12 05/02/2010\nTags: consenso reforma laboral Zapatero\nAbaratarase o despedimento? A incógnita queda no ar logo dunha xuntanza extraordinaria entre o presidente do goberno español e os principais axentes sociais estatais. Todas as partes comprometéronse con Rodríguez Zapatero a establecer unha negociación a varias bandas para tratar de facer unha reforma laboral consensuada de xeito urxente.\nCunha taxa de paro próxima ao 19%, o executivo estatal intenta que o acordo sirva para crear emprego e reducir a temporalidade. Aínda que diferentes medios deron por feito ao longo deste venres un abaratamento do despedimento (chegouse a afirmar de que pasaría dos 45 días de indemnización por ano traballado a 33), os representantes de UXT e CC.OO aseguraron ao remate do encontro que no texto que lles facilitou Zapatero non se contempla explicitamente ningunha reducción deste tipo. Segundo explicaron estas fontes sindicais, os plans do executivo pasarían por optimizar o marco laboral actual.\nNa reunión tamén houbo un espazo para a proposta do goberno de aumentar a 67 anos a idade de xubilación. Neste sentido, Zapatero afirmou, segundo os sindicatos, que a reforma só sairía adiante se contaba cun amplo apoio social e político. Mentres os representantes dos traballadores reiteraron a súa oposición á ampliación da idade de retiro, a patronal mostrou o seu apoio ao executivo.


Wikiloc - ruta Pedra do Lobo Concello de Covelo (Pontevedra) - Covelo, Galicia (España)- GPS track\nPedra do Lobo Concello de Covelo (Pontevedra)\n4.920 423 5674\nRuta da Pedra do Lobo (Covelo) (senderismo)\nRuta da Pedra do Lobo (senderismo)\nO Castro - Ermida da Guía - A Telleira (Covelo) (senderismo)\nCircular A Pedra do Lobo En Covelo (senderismo)\nVista 2337 veces, descargada 29 veces\nSábado, 15 de marzo de 2014. Viaxamos ao Concello de Covelo (Pontevedra). Percorrido aproximado de nove quilómetros doados, por paraxes moi bonitas.\nRuta circular que ten como principio e fin o Castro de Santiago de Covelo. Principia en Castro de Santiago de Covelo para discorrer paralelo ao río Pontepiñeiros. No seu percorrido podemos coñecer diversos ecosistemas, como o bosque de ribeira, as brañas, as matogueiras, os prados e os pequenos bosques. Ademais deste variado patrimonio natural, podemos admirar muíños, cruceiros e petroglifos, así como outras manifestacións da relación do ser humano e a natureza.\nIniciamos a ruta na área de descanso Río dá Pontepiñeiros (O Castro) e continuamos polo Camiño das Caldiñas subindo polo sendeiro perfectamente sinalado.\nBraña Chan de Lodoso\nBraña Rega Coallos\nBraña Porta do Boi\nCruz y petroglifo\nPorta de Boi\nRío Portapiñeiros - Area Lecer\nHola, ha encontrado interesante esta ruta Pedra do Lobo Concello de Covelo (Pontevedra) https://es.wikiloc.com/rutas-senderismo/pedra-do-lobo-concello-de-covelo-pontevedra-6345508 Saludos, Wikiloc - Rutas y puntos de interés GPS del Mundo


Dereito de gabar | Wiki Código Lyoko | Fandom\nDereito de gabar\nTítulo orixinal (francés) Arachnophobie\nTítulo en inglés Bragging Rights\nNº de episodio total 79\nEpisodio na tempada 4x14\nData de lanzamento orixinal 29 de agosto do 2007\nO laboratorio seguinte\nDereito de gabar é o episodio 14 da tempada 4 e o episódio 79 da serie Código Lyoko. Estreouse o 29 de agosto do 2007 en Francia.\nO episodio empeza loitando Ulrich e Yumi cunhas arañas cibernéticas, e logo explican a historia dicindo “Unhas horas antes”:\nNa clase de ximnasia, Jim dá unha clase de salto ao trampolín, Jim téntao e faio mal, daquela Hervé tamén o tenta e tamén o fai mal, e Odd búrlase del. Jim ordénalle que sexa o seguinte por reirse, o rapaz faio moi ben, pero Jim dálle 4 horas de castigo.\nNo patio Odd quéixase de que lle deron un castigo inxusto, Ulrich explícalle que foi moi groseiro e pretencioso con Jim, Jeremie e Aelita chegan e dinlle que el é así. Odd non cre que iso sexa verdade e aposta de mala gana con Ulrich que é capaz de pasar 24 horas sen facerse o vanidoso. Máis tarde, chegan á fábrica e os Guerreiros de Lyoko virtualízanse para coller o Skid.\nO Skid entra á Réplica do bosque, e Aelita atraca o submarino nunha torre. Esta vez son teletransportados Ulrich e Yumi ao laboratorio da selva amazónica, quen chegan até a porta que antes fora aberta por Aelita cos seus poderes, Ulrich desobedece a orde de Jeremie de esperar e rompe coa súa katana o panel que abre a porta, pero a porta queda pechada permanentemente. Jeremie ten a idea de cortar a electricidade do peche magnético da porta, Ulrich diríxese a facelo, pero Jeremie advírtelle que antes o pense mellor.\nNa Réplica, Odd e Aelita desembarcan do Skid para loitar contra William-XANA e tres vespas e porque unha torre foi activada. Jeremie virtualiza os vehículos, Aelita quere ir á torre mintas Odd enfróntase aos seus opoñentes, pero Jeremie négase e ordénalles entretelos.\nUlrich atopou o xerador pero ten moitos botóns vermellos que parece unha máquina comecartos, tenta esnaquizar o xerador coa súa katana para deixar sen luz á supercomputadora. Yumi cánsase de esperar e vaise da sala da supercomputadora. Entón é atacada polas arañas cibernéticas, que xa están activas. Mentres tanto Odd destrúe ás vespas.\nUlrich fai o que pensara facer, a luz córtase e as arañas paralízanse. Jeremie cre que todo se cumpriu, a Réplica empeza a desaparecer, pero as luces volven e a Réplica volve crearse.\nJeremie tenta buscar o xerador auxiliar, mentres Ulrich regresa por Yumi. Aelita diríxese á torre, William-XANA perséguea pero, despois dunha loita, Odd lle desvirtualiza. Jeremie atopou o xerador auxiliar, pero Yumi e Ulrich son derrotados polas arañas e volven ao Skid. Odd propón de ir destruír o xerador auxiliar, volve ao Skid e é teletransportado ao laboratorio. Mentres tanto, na Réplica, dúas tarántulas empezan a atacar o Skid.\nNa Amazonia, Odd sae do laboratorio, pero atópase coas arañas, que protexen o xerador auxiliar. Na Réplica, cando Aelita estaba preto da torre, veñen máis vespas, que logran desvirtualizar á moza antes de que poida desactivar a torre. Na Réplica, Odd empeza a loitar contra as arañas, e na loita utiliza o que lle ensinou Jim ao principio do episodio. Ao final destrúe o xerador, e con el tamén a supercomputadora. Entón a Réplica empeza a desaparecer, Odd volve ao Skid pilotándoo el e saen da Réplica. Desde fóra, eles ven como a esfera da Réplica explota. A misión foi cumprida.\nTempo despois, no baño de rapaces, Jeremie e Ulrich cren que Odd cambiou a súa maneira de ser, volvéndose humilde, pero Odd entea como pallaso e vacila con que foi o que se duchou máis rápido: 41 segundos. Parece que xa non lle importa o que apostou con Ulrich.\nEspectros de Ulrich e Yumi.\n78: O laboratorio 79: Dereito de gabar 80: Vida de can


Feijóo destaca a consolidación do Ifevi como o recinto feiral con máis capacidade de Galicia e coas infraestruturas máis modernas tras a ampliación da súa superficie ata os 38.000 metros cadrados – CanalBarbanza.com\nBy CloudyX on 4 agosto, 2018\nO presidente do Goberno galego, Alberto Núñez Feijóo, afirmou hoxe que a ampliación do Ifevi, cunha superficie total de ata 38.000 metros, consolídao como o recinto feiral con máis capacidade de Galicia e coas infraestruturas máis modernas.\nTras unha reunión coa xunta directiva de Conxemar e unha visita ás instalacións do Ifevi, Feijóo aseverou que o novo pavillón de 5.000 metros cadrados, que contou cun investimento de 3,8 millóns de euros, permitirá atender as necesidades de eventos consolidados como Navalia ou, neste caso Conxemar; pero tamén acoller outras novas iniciativas e oportunidades que beneficien ao tecido empresarial tanto da comarca como da Comunidade.\nFeijóo constata o balance positivo da automoción galega cuxa conta de resultados en 2018 afianza as expectativas do sector de cara á unha maior produtividade, innovación e mercado exterior\nDentro do apartado de proposicións non.\nO Plan de financiamento da Xunta apoiará este ano 800 proxectos de emprendedores e Pemes que investirán 290m€ en Galicia\nSegundo explicou Alberto Núñez Feijoo por.\nFeijóo asiste, xunto coa S.M. o Rei Felipe VI, á conmemoración do Día Internacional dos Bosques\nA súa Maxestade o Rey, que.\nO Goberno galego, o Concello de.\nFeijóo enxalza a capacidade do tecido industrial galego para innovar, crear produtos de valor de engadido e expandirse a novos mercados\nA Xunta abre a partir de.\nO Servizo Galego de Saúde ofertará 1314 prazas de persoal estatutario fixo potenciado a cobertura en atención primaria\nO Consello da Xunta aproba o.\nO Bloque Nacionalista Galego da Pobra interésase no próximo Pleno polo coidado do Medio Ambiente


"Nós non podiamos seguir adiante co novo grao e rompeuse a baralla"\nXOSÉ MANUEL BUXÁN, DECANO ELECTO DA FACULTADE DE BELAS ARTES\n13 septiembre 2019 17:04 h.\nentrevista Belas Artes universidad Xosé Manuel Buxán\nBuxán, terceiro pola esquerda, co resto do equipo decanal: Tudela, Matesanz e Tejo. GONZALO GARCÍA\nConsenso e diálogo son dúas das palabras que máis repite o novo responsable da facultade pontevedresa, moi dividida desde hai meses debido á proposta da UVigo de implantar nela o novo grao de Deseño e Creación. "Estabamos en contra desa memoria, non da nova titulación"\nXosé Manuel Buxán Bran (Eibar, Guipúscoa, 1964), profesor do Departamento de Escultura, foi elixido decano da Facultade de Belas Artes o pasado mércores. Completan o seu equipo os docentes Carlos Tejo e Javier Tudela (vicedecanos) e a profesora Chelo Matesanz (secretaria académica). Chega ao cargo nun momento complicado para o centro, despois do cisma creado pola fallida implantación do novo grao de Deseño e Creación, que tamén estivo detrás da dimisión da xa ex decana, Silvia García.\n26 votos a favor, 24 en contra e dúas abstencións. Agardaban este resultado tan axustado?\nA Xunta de Facultade está moi revolucionada, por moitos motivos, e o importante é mirar cara adiante. O importante non é empezar cun resultado axustado, senón como acabas. Cantos chegan con maiorías absolutas aplastantes e acaban saíndo case pola porta de atrás. O importante é poder conquistar todos eses votos negativos e chegar a un encontro. O resultado era previsible, aínda que esperabamos máis voto de confianza, pero a realidade é así e non cambia da noite á mañá. Agora é o noso traballo intentar revertir eses resultados e que máis xente reme na mesma dirección.\nO importante é poder conquistar eses votos negaivos e chegar a un encontro; o resultado axustado era previsible\nUn dos proxectos que ten o seu equipo é revisar o plano de estudos. Está moi anticuado? Que cambios propoñen?\nNon, non está moi anticuado, pero como toda maquinaria hai que engraxala e poñela ao día. Evidentemente xa temos a experiencia de Bolonia e obriga a perfeccionar certas materias. Todo isto require analizar o contexto do plano de estudos. Ademais, despois do que ocorreu con Deseño e Creación tamén nos obriga a replantexalo todo. Vai haber un grao de deseño, propiamente, e igual haberá que avaliar o panel de materias relacionadas para non duplicalas en títulos e facultades distintas.\nEn canto ao novo grao de Deseño e Creación o seu equipo integrouse no bando contrario á súa implantación en Belas Artes. Título si, pero non aquí?\nQueriamos moito diálogo para acordar, entre toda a Xunta de Facultade, un novo plano de estudos con dous graos. E esa nova memoria tiña que ser moi consensuada. Que pasou? Que nun momento dado esa memoria empezou a non gustar a un sector, ao que representamos, e dixemos que non podiamos seguir adiante co novo grao. Aí rompeuse a baralla. Eles quixeron seguir adiante. Ademais de non consensuar a memoria, había varias cousas que empezaron a chirriar nas fases previas, como o feito de detraer alumnado de Belas Artes para o novo título. Pero se Belas Artes é sumamente exitosa e temos excedencia de alumnado, como é o de quitarnos prazas para darllas a unha nova titulación por moi interesante que sexa? Paramos en seco e votamos en contra.\nAlegaron falta de recursos humanos e de espazo para acoller unha segunda titulación.\nEn todas as xuntas de Facultade nos estamos queixando de que este inmoble ten moitísimas dificultades para conter todas as demandas de Belas Artes. E agora métennos outro grao con novas necesidades e aulas específicas? Era preciso máis sosego para chegar a acordos. Non se pode romper a baralla. A día de hoxe hai unha nova facultade e un novo grao. Tomaron decisións e agora o máis natural é reflexionar sobre como podemos mellorar Belas Artes e seguir o noso camiño.\nA nova facultade non estará neste edificio? Ou aínda é posible?\nTodo iso está por ver. Ademais a Xunta de Galicia aínda ten que aprobala. E tamén o novo grao.\nAnunciaron que traballarán nun novo mestrado, pero este curso desapareceron dous en Belas Artes, o de Arte Contemporánea e o de Libro Ilustrado. Foi por baixa matrícula?\nXuntáronse moitos factores. Penso que tamén se esgotara o ciclo destes mestrados. Coincidiu no tempo con este momento complicado na Xunta de Facultade. Cremos que é un novo reto que se nos presenta. Imos encarar o futuro cunhas Belas Artes que por forza van ser diferentes ás que formabamos con Deseño, e coa creación dun mestrado.\nPrecísase moito diálogo, reflexión... Se se levase ata as últimas consecuencias teriamos chegado a un consenso\nE que propoñen?\nA idea é moita discusión, moito diálogo, moita xuntanza para chegar a acordos, moita reflexión.... Se iso se tivese levado ata as últimas consecuencias teriamos chegado a un consenso. Esa é a fórmula que propoñemos para un novo tempo na facultade. Que tentemos chegar a acordos nas discrepancias.\nBelas Artes, din, ten un equipo docente envellecido. Urxe unha renovación?\nIsto compete á Reitoría, pero si que queremos lembrarlles o que xa saben, que o equipo humano está envellecéndose e que, despois do parón que houbo na Administración pública, necesitamos consolidar prazas e titulares. Non é normal que se foran xubilando profesores e en moitos casos non se substituíran.\nE, poñendo por caso que Deseño e Creación se implantara noutra facultade, que se podería facer para optimizar os espazos?\nArrástranse problemas con isto desde hai tempo. Isto era un cuartel militar, non é un edificio concebido para ser unha facultade e ten moitos condicionantes. Durante todos os gobernos da Universidade de Vigo investiuse moito diñeiro en acondicionamento de espazos, pero somos unha facultade cunhas necesidades moi específicas polo tipo de obradoiros e traballo que se fai nas aulas. A proba máis evidente é o aproveitamento que se fixo do patio central.\nSubliñan a importancia de seguir traballando no eido da internacionalización. Quen propoñen?\nSomos a primeira facultade do campus de Pontevedra en número de estudantes Erasmus que enviamos a fóra e estamos entre as cinco primeiras da UVigo, o que delata o ben posicionada que está a nivel de programas como o Erasmus. Queremos darlle ao botón do reinicio, reiniciar as conversas con todo o mundo, traballar todos polo ben común de Belas Artes, reivindicar a facultade e seguila posicionando nese lugar de prestixio que ten en Pontevedra, Galicia, e o Estado. Está nese lugar de xeito inequívoco e incuestionable. E tamén, se cabe, maior vencellamento con todo o tecido social, cultural e artístico de Galicia. Nese sentido chámanos moito á atención que en Pontevedra hai obra pública da Escola de Canteiría, pero nunca se fixo un concurso público de ideas para profesorado ou alumnado da facultade. Énchense rotondas e espazos públicos con esculturas doutros artistas e de costas á facultade, completamente. É paradóxico.\n"O noso alumnado vai xerar o patrimonio do século XXI pero non se nos pide arte pública"\nO novo decano bota en falta que se consolide "ese vencello coas institucións e coa vida pública da cidade na que vivimos e con Galicia" a pesar de que a facultade se creou en 1990, é a única de Belas Artes no Noroeste peninsular e está "moi ben posicionada". "Nunca se nos pediu nada, nin facer un concurso de ideas coa facultade para posibles pezas de arte pública", a pesar de contar con case 600 alumnos. "O alumnado desta facultade é quen vai xerar o patrimonio do século XXI".\nNa acta electoral figura un vicedecanato sen cubrir.\nEsta candidatura nace a raíz dunha dimisión —a da súa antecesora, Silvia García— por parte de catro persoas que non tiñamos en mente asumir cargos de xestión neste momento. Todo isto precipitou os acontecementos e dese status quo xurdiu a candidatura. Por iso estamos na fase de completar as pezas, non só do equipo decanal, xa que a dimisión levou implícita a dimisión de moitos cargos en áreas de traballo da facultade. Obríganos a replantexar todo o organigrama.\nHerido al precipitarse desde un poste de seis metros de altura en A Veiga\nSe enfrenta a 12 años por abusar de la hija menor de una amiga en Pontevedra\nUn verquido chega ao río Gafos procedente do Campiño\nA iniciativa 'Abraza un Caan' dispara as adopcións no centro da Armenteira\nEl patrimonio pendiente de restaurar en la Boa Vila


O OBRADOIRO DO CARPINTEIRO\nHai moito tempo, nunha aldeíña había un obradoiro de carpinteiro. Un día, durante a ausencia do dono, todas as súas ferramentas de traballo, celebraron un gran consello. A reunión foi longa e animada... Tratábase de excluír da distinguida comunidade das ferramentas a un certo número dos seus membros.\nUn tomou a palabra e dixo:\n-Non podemos ter entre nós ao irmán cepillo: ten un carácter cortante e puntilloso, que pelexa e rebaixa todo o que pilla.\n-O irmán martelo -protestou outro- ten un temperamento forte e violento. Eu diría que é un machacón. O seu modo de golpear constantemente é irritante e pon dos nervios a todos. Expulsémoslle!\nOutro interveu para dicir:\n-Temos que expulsar á nosa irmá a serra porque morde e fai chiar os dentes. Ten o carácter máis mordaz e desagradable de toda a terra.\n-E os cravos? -dixo outro- Pódese vivir con xente tan punzante, tan ferinte?, que se vaian! E tamén que se vaian con eles a lima e a escofina, Vivir con eles é un rozamento continuo. E botemos tamén á lixa cuxa única razón de existir parece ser a de rabuñar ao próximo.\nAsí discutían e discutían, cada vez con maior animosidade as ferramentas. Falaban todas á vez. O martelo quería expulsar á lima e ao cepillo; estes á súa vez esixían a expulsión dos cravos e o martelo e así sucesivamente. Ao final, todos expulsaran a todos.\nA reunión foi bruscamente interrompida pola chegada do carpinteiro. Todas as ferramentas calaron cando o viron achegarse ao banco de traballo.\nO home tomou unha táboa e a serró coa serra mordaz. Cepillouna co cepillo que rebaixa e iguala todo o que toca. A irmá machada que fere con crueldade, a escofina coa súa lingua áspera, a irmá lixa que rabuña e raspa entraron en acción inmediatamente.\nO carpinteiro tomou despois aos irmáns cravos, co seu carácter punzante e ao martelo que golpea e machuca. Serviuse de todas estas ferramentas de mal carácter para fabricar un berce, un fermosísimo berce que habería de acoller a un neno que estaba a piques de nacer...


O Colexio Santa Juana de Lestonnac, da Institución relixiosa Compañía de María, atópase no barrio de Caranza da cidade de Ferrol.\nComeza a funcionar no curso 1961-62 nos baixos das vivendas da Empresa BAZAN, para dar resposta educativa ás fillas dos traballadores da devandita empresa. A principios dos anvos 70 comézase a construír o polígono de Caranza, e constrúese tamén o edificio actual do colexio, que funciona desde o curso 1973-74. Nos seus inicios os pais tiveron moita implicación e participación na Vida do colexio.\nNo curso 83/84 empézase a traballar con alumnado de Educación especial, e no curso 85/86 coas aulas de integración, sendo pioneiros na comarca. Debido ao interese de todo o persoal do Colexio en acoller, atender e dar resposta a este alumnado realizouse un gran esforzo en formación, busca de criterios para atendelos, elaboración de materiais de traballo, preparación ás familias (deles/as e dos outros/as). Esta experiencia foinos levando a comprender que este tipo de alumnado, non fai máis que enriquecer as nosas vivenzas como profesores e as dos nosos alumnos.\nO Centro na súa orixe tiña niveis de Prescolar, EXB e Formación profesional de 1º Grado (Rama Administrativo). No curso 86/87, iníciase o Bacharelato Experimental e vaise deixando a FP.\nNo curso 90/91 é un dos poucos centros que en Galicia leva adiante de forma experimental a ESO, e no curso 92/93 concédeselle a implantación anticipada dos devanditos estudos.\nDesde o curso 94/95 na ESO tentamos coidar, axudar e dar resposta educativa a aquel alumnado vai quedando atrás na súa aprendizaxe calquera que sexa a causa. Para elo organizouse un aula-taller á que asistían dúas horas diarias un grupo de 8- 10 alumnos. O que pretendiamos era que a través dun centro de interese nun taller de madeira puidesen aprender tamén os contidos básicos de lingua e matemáticas e, en grupos reducidos, que favorecese o seguimento individualizado, a relación e colaboración cos demais . Buscabamos tamén que realizasen actividades que repercutisen positivamente no colexio, tentando así que sentisen valorados e recoñecidos, e por tanto que aumentase a súa autoestima.\nNo curso 2000/01, aparecen os primeiros grupos de diversificación curricular no que, en pequeno grupo, o alumnado traballaba o ámbito científico (matemáticas e ciencias da natureza), o ámbito sociolingüístico (lingua castelá, galega e sociais) e un taller de habilidades para a Vida, mentres que o resto das areas (Educación física, Plástica, Inglés, Tecnoloxía, Música, Relixión, Titoría e Optativa a realizan co seu grupo de referencia).\nActualmente Caranza ten aproximadamente 11.000 habitantes, e a maioría do noso alumnado procede do barrio, aínda que nos últimos tempos estase a diversificar a procedencia destes.\nNa actualidade temos concertados os niveis de Primaria (12 aulas), Secundaria obrigatoria (8 aulas) e Educación Especial (2 aulas); e subvencionado en Educación infantil de 4 e 5 anos. Impartimos tamén Educación Infantil de 3 anos.\nSeguimos a traballar na liña da innovación educativa en todos os ámbitos, tratando de formarnos e estar ao día en todos os proxectos que nos propón a Compañía de María así coma en outros que podan resultar beneficiosos para o noso alumnado (podedes ver estes proxectos máis en detalle no apartado “Proxectos de innovación” da nosa páxina web).\nSe temos que dicir algo característico do noso Colexio podemos subliñar a primeira acollida e atención a todo o alumnado en xeral e sobre todo ao alumnado con necesidades educativas especiais. Esta realidade foinos ensinando e marcando na atención e valoración da diversidade. Co paso dos anos fomos vivindo o desexo de que sexa un COLEXIO PARA TODOS/AS, onde cada neno ou nena teña o seu espazo e poida crecer feliz adquirindo recursos para desenvolverse na vida. Por iso, tentamos que a acollida á diversidade sexa real, situación que moitas veces supoñen un reto que nos impulsa a seguir buscando novas respostas para o noso alumnado.


Vieiros: Galiza Hoxe - Lea política en Vigo ao fío da reordenación da zona portuaria\nLea política en Vigo ao fío da reordenación da zona portuaria\nCorina Porro (PP) asegura que o proxecto está totalmente descartado por innecesario e Abel Caballero (PSdeG) entende que sería positivo e que non tería custe económico.\nRedacción - 19:00 05/10/2009\nTags: Abel Caballero Corina Porro Plan Nouvel Vigo\nA reordenación da zona portuaria de Vigo non é unha prioridade para Porro\nCo proxecto de reordenación da zona portuaria de Vigo sobre a mesa, a presidenta da Autoridade Portuaria, Corina Porro (PP), e o alcalde, Abel Caballero (PSdeG) representaron o seu último desencontro político. Mentres que para a popular, este deseño, que recibiu o nome de Plan Nouvel, é "innecesario" e queda "totalmente descartado", para o socialista é viábel e "algo positivo para a cidade".\nA discrepancia fíxose patente este luns na primeira xuntanza que mantiveron ambos dende que Porro tomase posesión. Dunha banda, a xestora recordou que no marco do Plan de Utilización de Espazos Portuarios non se recolle este proxecto, polo que adiantou que non lle vai "adicar máis tempo porque todo o que supoña un recheo na ría non forma parte das miñas prioridades políticas". Ademais, asegurou que entre as súas funcións está "defender unicamente a actividade e as infraestruturas portuarias".\nPara Caballero, proxecto consistente\nPola súa parte, o alcalde vigués subliñou que existe un plan de viabilidade onde consta que, cunha concesión por 40 anos e coas axudas europeas que Fomento está disposto a tramitar, o proxecto é rendíbel. Reiterou que é un plan consistente e viábel e que suporía "un paso xigante" para a cidade e que se Porro o rexeita é "por razóns unicamente políticas".\nAsemade, recordou a disposición manifestada polo ministro Xosé Blanco para loitar para acadar fondos europeos, polo que a obra non tería custes económicos para a cidade, mais si grandes beneficios. A isto contestou Corina Porro argumentando que eses posíbeis orzamentos se conseguirían "a custe de restarllos a outras infraestruturas portuarias que si son imprescindíbeis".\nPara Caballero é un proxecto viábel e consistente


Expedición Shackleton-Rowett - Wikipedia, a enciclopedia libre\nCoordenadas: 64°11′S 46°04′O / -64.183, -46.067\nO Quest en 1921 antes de levantar áncora.\nA expedición Shackleton-Rowett (1921–1922) foi o derradeiro proxecto antártico de Sir Ernest Shackleton, e o episodio final da Idade heroica da exploración da Antártida. A aventura, financiada por John Quiller Rowett, un home de negocios, tamén é coñecida como a expedición Quest que era o nome que Shackleton lle puxo a un antigo barco noruegués empregado na caza de focas e que foi reconvertido para a expedición. O proxecto orixinal era explorar o sector do mar de Beaufort, no océano Ártico, pero tivo que abandonar despois de que o goberno canadense lle retirase o apoio financeiro e acabou dirixíndose cara a Antártida. O Quest, máis cativo que calquera outro barco de exploración antártica usado até ese momento, amosou a miúdo as súas eivas e a viaxe cara o sur padeceu atrasos por mor da pobre capacidade de navegación e por continuos problemas cos motores. Porén, antes de chegar ó punto no que debían comezar a expedición, Shackleton morreu a bordo do barco, xusto despois da súa chegada á illa sub-antártica de Xeorxia do Sur.\nDespois da morte de Shackleton, a expedición limitouse a un cruceiro de tres meses polo Antártico oriental, baixo a dirección do segundo comandante Frank Wild. Nestas augas os defectos do Quest fixéronse manifestos: pouca velocidade, alto consumo de combustible, tendencia de alagar coas marusías e vías de auga constantes. O barco non puido continuar alén da lonxitude 20°E, moi por debaixo do seu obxectivo, e a pouca potencia do seu motor non era de abondo para penetrar no xeo antártico. Despois duns cantos intentos infrutuosos de crebar cara o sur a través da banquisa, Wild dirixiu o barco a Xeorxia do Sur, despois dunha visita nostálxica á Illa Elefante onde, seis anos antes, el e outros 21 tripulantes do Endurance estiveran abandonados logo do afundimento do barco, na chamada expedición Endurance.\nWild pensou en pasar unha segunda volta polo xeo e levou o barco a Cidade do Cabo para preparalo. Aló recibiu unha mensaxe do patrocinador Rowett na que ordenaba o retorno do barco a casa, a Inglaterra e a viaxe rematou discretamente. Aínda que esta expedición dentro da historia da exploración polar non está moi ben considerada, a relevancia da viaxe do Quest é que marcou o final da Idade heroica da exploración da Antártida e o comezo da Idade mecánica. Porén, no fondo o acontecemento que a mantén na memoria colectiva, eclipsando todas as súas actividades, é a inoportuna morte de Shackleton.\nWikimedia Commons ten máis contidos multimedia na categoría: Expedición Shackleton-Rowett\nTraído desde "https://gl.wikipedia.org/w/index.php?title=Expedición_Shackleton-Rowett&oldid=4796277"\nA última edición desta páxina foi o 16 de xullo de 2018 ás 21:57.


Dende que celebramos a Semana da Poesía na biblioteca Xaquín Yebra, o alumnado de grego non falta a esta cita, pois non en van Grecia é berce da poesía. A semana inaugurouse o propio Día da poesía, o luns 21 de marzo, e rematou o venres 25. En todos os recreos desta semana alumnado do IES de Melide, dende 1º de ESO a 2º de BAC, recitou poemas de autoras e autores a antigüidade clásica até os nosos días, incluídas nesta lista alumnas de literatura galega, que recitaron os seus propios poemas. Os idiomas dos nosos poemas foron o galego, castelá, inglés, portugués, latín, grego, rumano... e non podía faltar a lingua de signos, a cargo de Lola Corzo.\nO venres 25 de marzo as alumnas de grego de 2º de BAC recitaron dous poemas de poetas líricos gregos que limos e estudamos na clase. Candela Miguélez recitou un poema de Safo, O que unha ama, onde a autora define o seu innovador concepto da beleza. Raquel Miguélez leunos un poema de Anacreonte no que o poeta invoca ao deus Dioniso para que interceda ante o seu amando Cleobulo.\nPublicado por Susana Losada en 19:45 Ningún comentario:\nCOMEZAMOS A CAMPAÑA SOS CLÁSICAS VENDO TEATRO EN LUGO\nComo todos os anos dende que comezou, e só interrompida en 2021 pola pandemia, o pasado 8 de marzo acudimos á nosa cita do Festival de Teatro Grecolatino de Lugo, nesta ocasión para asistir ás representacións de Bacantes de Eurípides e de Anfitrión de Plauto.\nFoi un día estupendo porque, como sempre, as representacións a cargo dodo grupo Noite Bohemia non nos defraudaron. Se pola mañá gozamos dun fermosísimo espectáculo visual con Bacantes de Eurípides, pola tarde o Anfitrión de Plauto gañou ao público facendo que o teatro estoupase en gargalladas.\nAntes da representación da mañá, non perdemos o tempo e puidemos visitar a Casa dos Mosaicos e ver o mural de Xulio César de Diego As, que vén de gañar importantes premios. Diante deste mural fixemos unha foto coa pancarta que vedes en varias destas fotos e inauguramos así a campaña SOS Clásicas, na que alumnado e profesorado estamos en pé de loita para que as clásicas recuperen no ensino e na vida cotiá o espazo que lles corresponde.\nPero o "pistoletazo" oficial de comezo da nosa campaña foi a lectura dun Manifesto en Defensa das Clásicas que leron tres alumnas do IES Eduardo Pondal de Compostela e a súa profesora, Noelia Cendán.\nPola tarde tivemos unha entrevista no programa da RTVG Fun polo vento onde informamos brevemente da nosa campaña. E a partir de aquí as nosas redes sociais están que fumegan. Únete a nosa campaña!\nAquí podes ver e descargar as fotos da xornada.\nPublicado por Susana Losada en 23:36 Ningún comentario:\nEtiquetas: Actividades, SOS Clásicas, Teatro\nUN ANO MÁIS EMBARCÁNDONOS EN ODISEA\nFieles ao Concurso Odisea dende a súa creación, as alumnas e alumnos do IES de Melide non faltaron a convocaoria deste ano.\nNesta ocasión o tema era a Arte nas antigas Grecia e Roma, un tema precioso, pero amplísimo. Adestramos duramente con este material, elaborado polos departamentos de latín e grego e practicamos facendo un montón de preguntas na aula virtual.\nPasamos unha semana moi emocionante e nada menos que catro equipos de Melide, conseguiron a puntuación máxima, 73 puntos. O equipo que empregou menos tempo o día do preguntón, o equipo Apeles de 1º B de BAC, pasou ao desempate autonómico.\nO pasado mércores 9, o equipo APELES, formado por Belén Agra Parrado, Brais Lugrís e Diego Pintor Barallobre, conseguiu clasificarse como 2º campeón de Galicia, na fase desempate local que tivo lugar en varias sedes, unha delas o IES Eduardo Pondal de Compostela. Recollerán o seu premio o vindeiro martes 8 de marzo durante o Festival de Teatro de Lugo.\nBravísimo por Belén, Brais e Diego e por todas e todos os participantes. Pasámolo estupendamente e aprendimos un montón, e iso é o mellor premio.\nDeixamos aquí a clasificación dos equipos do IES de Melide entre case 200 de toda Galicia.\n2 horas, 8 minutos e 28 segundos\n2 horas, 26 minutos e 44 segundos\n2 horas, 52 minutos e 57 segundos\n3 horas, 32 minutos e 31 segundos\nXÚPITER, XUNO, MINERVA\n1 horas, 39 minutos e 20 segundos\n2 horas, 54 minutos e 58 segundos\n1 horas, 51 minutos e 24 segundos\n1 horas, 38 minutos e 37 segundos\n3 horas, 27 minutos e 49 segundos\n3 horas, 31 minutos e 18 segundos\nPublicado por Susana Losada en 00:18 Ningún comentario:\nPublicado por Susana Losada en 00:27 Ningún comentario:\nO club de ciencias, do que forma parte activa o departamento de grego, como non podería ser de outro xeito, organiza esta noite unha actividade de observación de estrelas, coa colaboración do OARMA (Observatorio Astronómico Ramón María Aller) da USC. Esta actividade xa se realizou en ocasións anteriores e está aberta a calquera persoa da Terra de Melide que quera achegarse. Con ela inauguramos as actividades estraescolares do curso 21-22 e tentamos recuperar un pouco o ritmo anterior a pandemia (crucemos os dedos para que sexa posible unha relativa normalidade).\nPor que nos interesan tanto as estrelas? Á parte do pracer de contemplalas, están estreitamente ligadas á mitoloxía clásica. Bota unha ollada.\nPublicado por Susana Losada en 12:28 Ningún comentario:\nPublicado por Susana Losada en 10:46 Ningún comentario:\nO alumnado de 3º de Cultura Clásica rematou o curso este mércores 16 cunha visita ao Museo Terra de Melide. Nestas dous últimas semanas no Museo houbo unha actividade frenética, con visitas de escolares todos os días, e non é de estrañar, non só porque nel gardemos os nosos tesouros, o patrimonio da Terra de Melide, senón tamén porque a amabilidade e o bo facer de Cristina convidan a a elo.\nO noso percorrido foi rápido porque non tiñamos moito tempo. Centrámonos na época castrexa e na romanización, que era o que máis nos interesaba. Así vimos bifaces, puntas de lanza, moitos pondera ou pondus e fusaiolas, pezas singulares como un protector de arqueiro o unha pequena ara de Mercurio. Á vista de todos os castros da nosa comarca, reparamos unha vez na inmensa riqueza arqueolóxica da terra de Melide.\nRematamos cunha rápida ollada ao telar tradicional que está na última planta, que nos recordou bastante ao telar de Penélope que o día anterior nos caeu no exame, nunha famosa representación en cerámica. Despedímonos recitando o fermoso poema de J. M. Díaz Castro:\nPublicado por Susana Losada en 20:45 Ningún comentario:\nEtiquetas: Actividades, Museo Terra de Melide\nTal como anunciabamos máis abaixo, esta semana participamos na VI Olimpíada de tradución de textos clásicos, organizada pola Sección Galega da SEEC. Os únicos que se animaron foron Pablo Quintela e Iago García Carregal, de 2º C de BAC.\nComezamos ás 16.00 h. coa proba de grego. Tiñamos para elexir un texto de Xenofonte, do libro Ι das Helénicas e un texo de Platón, da Apoloxía de Sócrates. Como era de agardar, tanto Pablo como Iago escolleron Xenofonte, pois foi o autor que traballamos na clase. O texto non era nada fácil, unha parte del estaba incluída na selecta de textos obxecto de ABAU e para moitos profesores era o texto máis complexo dos trinta e tres de Xenofonte. Certo que a parte complicada non entrou, porque era dun nivel moi superior a 2º de BAC.\nA proba de latín comezou ás 18.00, media hora despois de que rematase a de grego. A esta proba presentáronse máis alumnas e alumnos. Os textos a elixir eran de Eutropio e Fedro. Iago e Pablo escolleron Eutropio, un texto sinxelo que falaba do emperador Domiciano e que ademais estaba incluído na selecta de textos de latín para ABAU.\nEsta proba foi un entrenamento estupendo para selectividade. A pesares de que foi unha tarde de traballo, pasámolo moi ben vendo a outros compañeiros e visitando a facultade de filoloxía donde algunhas e algúns dos participantes nesta olimpíada comezarán os seus estudos o curso que vén. Como detalle da xornada, SEEC Galicia agasallounos cunhas máscaras serigrafiadas con Eu 💓 Clásicas. Oxalá poidamos deixar de usalas pronto!\nPublicado por Susana Losada en 00:28 Ningún comentario:\nEtiquetas: Concursos, Traducións\nO alumnado de grego de 1º de BAC encargouse da etimoloxía de todos os elementos. Moitos dos 118 elementos actuais teñen nomes relacionados co latín, o grego ou as mitoloxías clásica e nórdica. Estivemos traballando durante o primeiro trimestre e para nós foi de moita ulitilidade a táboa periódica interactiva realizada polo departamento de Física e Química e alumnado do IES de Melide e Guía dos elementos químicos, historia, propiedades e aplicacións. Manuel Rafael Bermejo Patiño, Ana Mª González Noya, Marcelino Maneiro Maneiro, Xunta de Galicia 2018.\nPublicado por Susana Losada en 23:15 Ningún comentario:\nPublicado por Susana Losada en 21:42 Ningún comentario:\nEtiquetas: Actividades, Ciclo Troiano, Radio, Teatro\nDespois de despedir ao alumnado do ano pasado, estaba convencida que me ía tocar un tempada de sequía. O curso fora complicado e as cousas non saíron como me gustaría. Estaba resignada a non ter alumnado en 2º de BAC, e tiña como consolo o marabilloso recordo da promoción 2016-2020.\nComezou o curso e en 2º de BAC tiña dous alumnos matriculados, Pablo Quintela Sesar e Iago García Carregal, a miña alegría foi inmensa. Só dous, pero que dous! Pasei todo o curso vendo só as súas miradas por riba da máscara e con iso abondoume. Pablo, sempre atento, cunha mirada cálida e agarimosa, sempre de bo humor e tranquilo, aínda que o forno non estivese para bolos. Iago, coa súa mirada de sorpresa ante cada descubrimento dunha etimoloxía, dun texto...iluminaba a nosa minúscula aula. Ese asombro, ese marabillarse ante o que se aprende, ante a natureza, θαυμάζειν en grego, foi o que provocou o nacemento da filosofía na Antiga Grecia. Esta alegría por aprender, que eu tiven a sorte de ver neste dous pares de ollos cada día, foron as pilas que me deron a enerxía necesaria para afrontar este ano difícil.\nFoi un ano difícil, pero non só pola situación de pandemia que nos atenaza a todos, que non nos permite facer case ningunha das cousas que nos gustan e coas que se aprende de verdade: obradoiros, saídas, viaxes... Paradoxicamente este curso, no que as cousas deberían ser máis fáciles, tivemos que afrontar un traballo maior que o de outros anos, porque os textos propostos pola CIUG para as ABAU de Grego II tiñan un alto nivel de dificultade. Pero Pablo e Iago estiveron a altura e traballaron duro. Aínda nos quedan días de esforzo, presentarémonos a VI Olímpíada de Tradución de Textos Clásicos e despois a ABAU, que Atenea nos axude!\nQuédame unha mágoa inmensa de non poder ter feito a nosa viaxe a Grecia, que xa estaba preparada para marzo de 2020 e na que Iago e Pablo ían participar con case 30 rapazas e rapaces máis. Coa declaración do estado de alarma adiámola a setembro, pero a situación sanitaria obrigounos despois a anulala. Cantas veces na clase, explicando calquera cousa, acordábame de todo o que podíamos ter visto en directo! Pero non quero que isto pareza un Diario dun mal ano, como a novela do meu admirado J.M. Coetzee. Con todas as restricións que nos impuxo a pandemia, este foi un curso estupendo grazas a Iago a Pablo. Foi un auténtico pracer ir a clase, facer textos, etimoloxías, explicar literatura... e acabar falando de libros, de películas ou simplemente da vida. Nunca escoitei unha mala palabra, nin sequera apreciei unha mirada cansa. Se algún día Iago ou Pablo fosen profes desexaríalles que tivesen tan bos alumnos como eles mesmos o foron para min.\nSi, xa sei que me repito, que outros anos dixen o mesmo ou parecido, pero é que son unha persona moi afortunada polo feito mesmo de poder repetirme. Só me queda desexarlle esa mesma fortuna, da que eu disfrutei ata agora, a Pablo, Iago e todas as compañeiras e compañeiros da súa promoción.\nCoincidindo coa chegada da primavera, celebramos o día da poesía o 21 de marzo. Como no IES de Melide son tantas os e as poetas que nos gustaría ler, fixemos recitais nos recreos de toda esta semana de marzo. Limos poesía en galego, en castelán, en inglés, en portugués, en francés, en rumano, en árabe e como non podía ser menos, en grego antigo.\nAproveitamos que en 2º de BAC estamos a estudar a poesía lírica e así Pablo Quintela recitou en grego antigo o famoso poema de Safo Parece un deus ese home que senta fronte a ti..., soando como fondo a versión musicada deste mesmo poema a cargo do grupo Trinovox. Iago García Carregal recitou o tamén famoso Ítaca de Cavafis en grego moderno, un dos seus poemas favoritos cun fondo musical da coñecida versión deste poema de Luís Llach. Por suposto, despois do recitado en grego viñeron as traducións ao galego de ambos poemas.\nPublicado por Susana Losada en 10:18 Ningún comentario:\nPublicado por Susana Losada en 22:20 Ningún comentario:\nPublicado por Susana Losada en 16:00 Ningún comentario:\nPublicado por Susana Losada en 20:15 Ningún comentario:


O PSOE de Vigo rexeita no pleno a moción para opoñerse aos novos recheos do Porto - Metropolitano\nO PSOE de Vigo rexeita no pleno a moción para opoñerse aos novos recheos do Porto\nmetropolitano el 27/11/2019\nA moción do BNG vigués para que o Concello de Vigo amose a súa oposición frontal a máis recheos na ría de Vigo proxectados pola Autoridade Portuaria non saíu adiante ao votar en contra o PSOE. O grupo municipal socialista quixo modificar o texto da moción presentado pola fronte nacionalista. Non quería falar de proxectos concretos, senón de recheos en xeral. O concelleiro Xabier Pérez Igrexas negouse ao considerar que se incumpría o regulamento do pleno.\nA negativa a tocar ese texto da moción levou ao PSOE de Vigo a votar en contra. A proposta da fronte nacionalista si contou co apoio dos dous concelleiros de Marea de Vigo. O BNG levou esta oposición a novos recheos na ría de Vigo ao pleno celebrado este mércores. Pérez Igrexas destacou que esta proposta foi realizada pola Plataforma de Defensa da Ría de Vigo “Cíes”.\nA iniciativa pretendía que as forzas políticos que conforman o Concello se posicionasen de maneira “clara e rotunda” en contra de que se practiquen novos aterramentos. No concreto, demandaban que a Corporación viguesa instase ao Porto de Vigo que preside Enrique López Veiga a anular os recheos anunciados publicamente como son a ampliación da terminal de Bouzas, o recheo no Areal, o de Rande, o proxectado a carón da lonxa do Berbés “é calquera outro no ámbito litoral da ría de Vigo”.\nO portavoz de Marea de Vigo, Rubén Pérez, destacou que “a Autoridade Portuaria pretende levar adiante recheos sen ter en conta cuestións ambientais” e apuntou que os proxectos da institución que preside López Veiga “poñen en risco a ría de Vigo e o sector produtivo e industrial na nosa cidade”. Pola súa banda, o PP evitou ofrecer a súa posición cos plans do Porto de Vigo e abstívose na votación.\nO BNG de Vigo considera chave apostar polo desenvolvemento “racional e sustentábel” do Porto, para o que esixen que toda a superficie portuaria estea ocupada só por instalacións ligadas a actividade portuaria e tamén a que se impulse o porto seco na PLISAN e se conecte con ferrocarril a terminal de Bouzas. “O porto de Vigo é un importante motor económico e produtivo para a cidade, pero queremos que se desenvolva desde o máximo respecto ambiental e con racionalidade na planificación”, explicou Igrexas lembrando que, na actualidade, a Autoridade Portuaria carece de Delimitación de Espazos e Usos Portuarios e de Plan Especial.\nIgrexas cuestionou no anuncio da moción estes proxectos de recheo que carecen de toda xustificación e que constitúen “unha clara agresión ambiental contra un ecosistema de enorme valor”, en alusión á ría, “Vigo xa lle gañamos ao mar con cemento máis de 3 millóns de metros cadrados. O tempo dos recheos rematou”, expresaba o portavoz nacionalista.


Con Mini e Mero, nun lugar de encanto\nXosé María Dobarro | sábado, 2 de diciembre de 2017, 20:36\nSempre me considerei urbanícola total. Adoro as cidades e as paisaxes urbanas e gusto inmenso das grandes urbes, onde sempre me atopei a vontade. Teño a impresión, non obstante, que nalgunhas das que coñezo bastante, por ter morado certo tempo nelas ou por ter estado en numerosas ocasións, se cadra, non me resultaría cómodo de todo vivir permanentemente, máxime se non teñen mar.\nMais esta miña preferencia clara polo mundo urbano non me impide, en absoluto, gozar de cheo coas paisaxes naturais. Sobre todo, se estes espazos son verdadeiramente naturais como o eran aqueles dos que nos fala Rosalía no reivindicativo prólogo dos seus “Cantares Gallegos”: “esta Galicia donde todo é espontáneo na natureza e en donde a man do home cede o seu posto á man de Dios”.\nXa quixeramos que a actual paisaxe da maior parte do noso país tivese algo que ver con esa natural espontaneidade para seguir podendo dicir coas palabras da nosa grande poeta que: “Galicia é sempre un xardín donde se respiran aromas puros, frescura e poesía...”. Mais, por desgraza, a beleza natural do espontáneo xardín mudou, pola man do home, nun inmenso, monótono e feo eucaliptal. Só quedan pequenos oasis de beleza sen par, como o que descubrín hai quince días na vila de Vilalba.\nUnha fermosísima mañá de outono recibiunos á beira do río Magdalena, ao pé do muíño do Rañego, lugar de arranque da camiñada dos doce hectómetros que cumpría percorrer para nos achegar ao punto onde se inauguraba o monumento homenaxe aos cantores Mini e Mero obra do escultor Valdi con debuxos de María Guerrero. O Paseo dos Soños, así denominado, pola Irmandade Manuel María e a Agrupación Cultural Xermolos, engadía unha nova peza escultórica, a décimo segunda, ao conxunto inaugurado en 2006 coa dedicada ao escritor Paco Martín.\nMalia que a maior parte dos homenaxeados en anos anteriores son persoas ás que aprecio e admiro e coas que teño trato cordial, nunca me cadrara achegarme ao paseo fluvial vilalbés e gozar a un tempo do delicioso lugar e mais da palabra precisa de homenaxeados e asistentes.\nMoito é o que Mini e Mero teñen aportado á cultura galega ao longo dunha dilatada carreira musical de máis de catro décadas. Anos de traballo de descuberta, de estudo, de creación, de interpretación, de concienciación, de defensa dos valores esenciais do ser humano, das raíces, da cultura, do idioma.\nConstante e impagable labor que se lles quixo recoñecer hai uns días no vilalbés Paseo dos Soños, lugar para desfrutar da verdadeira paisaxe da nosa terra. Máis que merecida e xusta homenaxe á que quixen sumarme coa miña presenza.


Política de privacidade – Casa Xorxeira\nEn cumplimento do establecido na Ley Orgánica 15/1999, de 13 de decembro, sobre Protección de Datos de Carácter Persoal, e o Reglamento 2016/679 do Parlamento Europeo e do Consejo de 27 de abril de 2016, Montserrat Fernández Búa, en adiante RESPONSABLE, provista del D.N.I. nº 76825215V informa aos usuarios de que os Datos de Carácter persoal que recolle (por diferentes medios tales como: encuestas ao interesado, formularios de contratación ou de petición de información, chats online e fontes accesibles ao público) son obxeto de tratamiento automatizado e trataránse de acordo cona lexislación vixente en materia de Protección de Datos.\nSi no desexas recibir comunicacions comerciais escríbenos á dirección de correo electrónico info@casaxorxeira.com indicando Baja LOPD no asunto.\nO usuario podrá, en todo momento, exercitar os dereitos recoñecidos na LOPD, de Acceso, Rectificación, Cancelación e Oposición. O exercicio de estos dereitos pode realizalo o propio usuario mediante comunicación escrita á siguinte dirección: Chaián nº 14 - San Martiño de Laxe - 36660 Moraña (Pontevedra) ou enviando un email á dirección: info@casaxorxeira.com. Tamén pode exercitar estos dereitos nos términos que a normativa aplicable establece e que poden consultar en “www.agpd.es”.


Universidade e Concello acordan que o importe do IBI reverta na organización de actividades conxuntas - VigoÉ\nO alcalde tamén informou da modificación dos horarios de saída da primeira hora das liñas lanzadeira ao campus para que cheguen a todas as facultades en tempo\nAbel Caballero e Manuel Reigosa mantiveron un encontro na Alcaldía na que acordaron conveniar as actividades que desenvolverá a Universidade para compensar o importe do IBI que a entidade debe pagar polos terreos e edificios en propiedade. Tal e como explicou o rexedor, asinarase un convenio que recollerá as actividades que de mutuo acordo se determinen. En declaracións aos medios, o alcalde contextualizou a reunión nunha «época diferente, na que hai unha gran relación entre o Concello e a Universidade». A institución académica aboa arredor de 500.000 euros anuais en concepto de Imposto de Bens Inmobles.\nEn rolda de prensa o rexedor tamén se referiu -aínda que non foi un tema abordado co reitor- á modificación dos horarios de saída da primeira hora das liñas lanzadeira ao CUVI para que cheguen a todas as facultades en tempo. Adiántase 15 minutos a saída da U1 e da U2, de xeito que a primeira sairá da Praza América e Fragoso ás 8,07 h e a segunda, partirá de Gran Vía ás 07,55 h.


Aumento da potencia na casa - El Macho\nHoxe, calquera home, independentemente da idade, pode afrontar un problema tan grande como a diminución da función sexual, o impacto que pode ter moitos factores. Pero para determinar que razóns causou o declive e cales son as herbas para os homes para aumentar a potencia en homes que pode utilizar métodos na casa no artigo seguinte.\nAntes de comezar a facer os fondos aumentar a potencia e a libido en homes despois de 50 anos é necesario para entender as razóns que contribúen á redución de capacidade.\nCo tempo, calquera corpo humano comeza a idade, e, con todo, facer-se máis débil e máis das súas características e sexual, incluíndo. Pero no mundo moderno, en vez fenómeno frecuente foi a aparición en homes de mediana idade trastornos asociados a potencia, e que pode ocorrer rapaces.\nAs razóns para este fenómeno pode ser diferente, por exemplo, os principais son:\nos problemas asociados coa próstata;\nregular estar en condicións de estrés;\nhai problemas co sistema cardiovascular;\na manifestación de estancamento na pelve por mor do traballo sedentario;\nvicios (Tabaquismo ou o abuso de alcohol).\nPero, a fin de librar-se de tales violacións, primeiro é necesario para eliminar completamente ou polo menos reducir a causa obtendo o debilitamento, ou mesmo o máis forte estimulación medicamentos non vai ter o efecto desexado.\nSe interna enfermidades que precisa de axuda profesional, de non ser identificado, a continuación, a recuperación de potencia en homes despois de 50 anos na casa é unha tarefa moi viable para o cal é posible a utilización de medios da medicina alternativa, comezar a vivir un estilo de vida saudable e aprender a superar situacións estresantes.\nComo aumentar a potencia de 1 día\nTen que entender que tal tipo de resultado é posible, pero, debido á adopción de especiais significa tanto para administración oral e impacto local, quero dicir que inclúen medicamentos en forma de comprimidos, pomadas e xeles. Cando vostede selecciona debe pagar a atención sobre a composición, xa que o contido dos compoñentes naturais en Xeral, non vai ter un impacto negativo sobre o corpo, a diferenza de outras drogas.\nCon todo, estes fondos teñen unha desvantaxe significativa – a duración da acción é só preto de 3-5 horas, polo que a maioría das veces recorreron á potencia do natural e métodos tradicionais.\nÉ posible aumentar a potencia masculina formas naturais despois de 40 anos de idade e máis vellos. Se o descenso do poder masculino foi causado polo proceso de recuperación despois de enfermidade ou fatiga, neste caso, para tratar con este problema é posible por medio de tónicos, como determinados alimentos e herbas que axudar a restaurar o corpo deficiencia de elementos obrigatorios.\noligoelementos, é dicir, cinc, que se atopa nas sementes de xirasol, espinaca, peixe, froitos secos e peixes mariños;\nvitaminas útil, que son parte de froitas e legumes e verduras;\nproteínas de orixe animal, tamén se pode atopar en alimentos como ovos, carne magra, produtos lácteos e peixe.\nOs máis coñecidos remedios naturais para os homes despois de 50 sen efectos secundarios, permitindo en termos breves, para aumentar o nivel de poder masculino é considerado para ser:\nunha mestura de froitos secos (xeralmente usado en proporcións iguais, uvas pasas, ameixas e damasco secos) co produto de apicultura e noces picadas. Tamén, esta saborosa e útil composición pode ser complementada, ao seu criterio, diversas especias (xenxibre, po de cardamomo e dente, e picante de canela);\na ensalada é preparado a base de cebola verde e mozos follas de urtiga e ovos, cocidos;\nrelado nun ralador fino cenorias con un toque de seca xenxibre e unha salsa de mel.\nDiario recoméndase incluír na súa dieta os seguintes alimentos sans: allo, picante verdes (entre os que o azul feno-grego, apio, cilantro, salsa e máis), sementes de cabaza, contribuír non só para elevar o corpo ton Xeral, pero tamén ten un efecto positivo sobre o secretora órganos, incluíndo o de próstata.\nO aumento da potencia en homes de tras a idade de 60 anos, o 50 e 40 anos como un medio de mellorar a circulación sanguínea é usado cando os problemas de natureza íntima foron causados por procesos nos órganos de pequenas pelve, a continuación, o empoderamento de natureza sexual posible método para estimular a circulación.\nNa casa condicións, pode axudar neste simple ingrediente é zume de aloe, que pode ser usado na seguinte xeito:\nMel, zume de aloe e o viño de uva vermella son ben mesturados, seguindo a proporción de 1:2:3 e enviar para\nMel, zume de aloe e o viño de uva vermella son ben mesturados, seguindo a proporción de 1:2:3 e enviar a infusión durante 7 días. Tomar a infusión é mellor antes das comidas tres veces ao día durante 1 colher de sopa, pero non máis.\nTomar 500 g de noces, 100 gramos de aloe, 300 g de mel, mestura todo con coidado e tomar o cura mestura antes de comer 3 veces ao día por 1 colher de sopa.\nPara a estimulación de hemodynamics tamén pode ser aplicado de terapia e de carácter local, ou sexa, para brew 1 litro de auga fervendo 50 g folla de Loureiro e usado para a preparación dos baños, que é recomendable levar preto de media hora. Ou mestura de mel con auga nunha proporción de 1:5 e aplicar este comprimir sobre a base do pene non máis de 10 minutos. Un procedemento semellante é mellor realizada na mañá e á noite horas.\nO que herbas para beber para aumentar a potencia en homes\nEn medicina alternativa, hai un número de plantas medicinais utilizadas para mellorar o poder masculino, incluíndo:\no pantano de aire;\nsalsa, aipo, etc.\nA lista pode ser listados por moito tempo, porque cada planta pode ter sobre o corpo masculino, un efecto positivo, e a maioría deles son utilizados para fins medicinais, a diario, sen medo para a aparición de efectos secundarios.\nRemedios populares para os homes despois de 45 anos e máis vellos proporcionar un gran número de receitas usando algunhas das herbas enriba:\nInfusión, baseado na urtiga\nViño de uva – 500 ml.\nUrtiga sementes – 5 culleres de sopa\nA semente de urtiga despeje un viño, poñer a lume medio e deixar ferver. A continuación, engadir o caldo, abella produto e insistir beber ata que, ata arrefriar. Facer medicina mellor á hora de durmir 50-100 g.\nSeco rizoma plantas – 100 g\nPreparación: Kalganovaya raíces despeje a vodka e enviá-lo para infundir durante 14 días. Aplicación de tintura de kalgan é o día 1 colher de sopa 3 veces ao día ou pode beber un vaso pequeno de noite.\nPara aumentar a potencia na casa en 15 minutos\nComo aumentar a potencia na casa rápido receitas da medicina tradicional, nutrición, a énfase en minerais e vitaminas, necesaria para o normal erección. A potencia pode ser levantada e coa axuda da actividade física usando métodos tradicionais. Todos os consellos útiles neste artigo.\nQue vitaminas e minerais, pode rapidamente aumentar a potencia?\nO estado de potencia depende do que come, desde a utilidade da dieta. A potencia é influenciado por certas vitaminas e minerais:\nCinco. El é parte de moitas enzimas, e, polo tanto, fai parte nos procesos metabólicos. A continuación o nivel de testosterona no organismo eran normais, debe ser unha cantidade suficiente de este elemento químico. Cinco participa no metabolismo dehydrotestosterone. En órganos xenitais masculinos constantemente dividindo e renovación das células xerminais, este proceso é lento por falta de cinco. Conta de espermatozoides reducida , reducida a súa calidade. O aumento da potencia, moitas veces depende da dieta, axiña aumentar a potencia vai axudar alimentos ricos en cinco: camaróns, ostras, farelo de trigo, anchoas, xema de ovo, peixe.\nSelenio. Un mineral que en grandes cantidades é usado sistema reprodutivo dos homes. O principal papel de selenio — antioxidante. O elemento apoia vasos sanguíneos en un saudable condición, impide o desenvolvemento de aterosclerose, accidente vascular cerebral e ataque cardíaco. Liberar o corpo de radicais, selenio ofrece a síntese de hormonas sexuais e esperma. Coa súa falta de testosterona diminúe no corpo, o que leva a unha perda de potencia. Para facilitar o seu corpo con selenio, engadir á dieta tales productos para potencia: millo, peixe, tomate, allo e ovos.\nVitamina E. unha vitamina soluble en graxa, que é coñecida pola súa forte propiedades antioxidantes. A súa acción é multifacetado: a normalización dos niveis hormonais, reforzar as paredes dos vasos sanguíneos, a estabilización das membranas celulares, e evitar a formación de coágulos sanguíneos. Falta de tocoferol, ás veces, leva ao desenvolvemento da infertilidade, incluíndo por parte dos homes. Contén vitamina E alimentos: aceites vexetais, xerme de trigo, peixe, noces para potencia, sementes, especialmente cabaza.\nVitaminas do complexo B son moitas Veces reducida potencia é debido ao esforzo excesivo do corpo. Tiamina, ou vitamina B1 reduce a fatiga do corpo, aumenta a resistencia, nutre muscular e cerebral de enerxía. Pyridoxind, ou vitamina B6 afecta o sistema nervioso. Para aumentar a potencia, engadir na dieta de sementes de xirasol, ovos, froitos secos, peixes do mar.\nComo aumentar a potencia na casa rapidamente?\nAumentar a potencia axiña posible e na casa. Aquí están algúns segredos:\nVarios tratamentos de auga. Pode ser un diario ducha de contraste, sauna, unha vez por semana. Esta diferenza de temperatura ten un efecto positivo sobre o fluxo de sangue a todo o corpo, incluíndo os órganos do sistema urogenital.\nCambiar a dieta. Eliminar os alimentos non saudables, salsas, alimentos graxos. Engadir aos pratos tan ben coñecido afrodisíacos como apio, perexil, para a potencia, allo, cebola.\nGabia hábitos pouco saudables. Tanto o alcohol, e Fumar ter un impacto negativo sobre tróficas órganos. Substancias contidas no tabaco estreita os vasos sanguíneos, reducir a produción de hormonas sexuais.\nÁs veces, a fin de aumentar a potencia en un día, só precisa relaxarse e aliviar o estrés. Moitas veces, é o estrés se fai a causa de impotencia.\nExercicio. Eles ofrecen unha variedade de efectos para a saúde, pero a súa eficacia é innegable. Isto vai cubrir a continuación.\nActividade física e do aumento da potencia\nCalquera exercicio é beneficioso para o corpo enteiro. Pero os especialistas teñen desenvolvido especial complexos de exercicio, que propositadamente actuar sobre os órganos xenitais, a súa subministración de sangue e tonificar os músculos responsable da erección.\nMostra exercicio se:\nten perdido mañá construción;\nerección é débil, non é suficiente para completar a relación sexual.\nperdeu atracción para as mulleres;\no orgasmo non era tan brillantes como antes.\nAquí están algúns exemplos de exercicios:\nDescribir como para aumentar a potencia rapidamente na casa, simplemente a través da realización deste exercicio con regularidade. Un home senta-se no chan (quente), sobre un banquinho. As pernas deben ser amplamente conxunto. De volta en liña recta, brazos pendurados para abaixo, relaxado respiración nasal. Durante rápida respiracións curtas espremer a palma da man, como se algo está agarrando. Xunto con isto, tentar tan duro como sexa posible para apertar as nádegas, a sentir-se todos os músculos responsables deste movemento. Despois diso, remata lentamente. Exercicio 7-achégase, entre os que o momento de descanso. Este estrés físico efectivamente fortalece os músculos do períneo, axuda a controlar a micção, especialmente para aqueles que teñen a incontinencia. Reducindo os músculos, que está facendo unha especie de masaxe para a próstata, facilitar o fluxo de sangue en maior medida do que anteriormente. Sen dúbida, en breve vai ter un impacto positivo sobre a función sexual.\nO segundo exercicio se realiza desde unha posición pron no seu estómago. Brazos dobrados na altura dos cóbados, mans ao nivel das axilas, cóbados que é "buscar". Gradualmente inhalación, levante a cabeza e ombreiros, lentamente despeje a súa cabeza cara atrás. Mentres exhalar, diminuír a súa cabeza e no peito para a posición inicial. Despois de uns segundos de descanso antes de repetir o 7 achégase.\nO seguinte exercicio ten como obxectivo a elaboración dos músculos responsables de potencia. ten que sentado nunha cadeira, pernas, estirando os músculos situado entre o ano e escroto. É dicir, as nádegas deben ser relaxado;\nO seguinte exercicio é simple. En pé no lugar, realizar os pasos tan alto como sexa posible levantar os xeonllos.\nRecurso de exercicios que progresivamente carga debe aumentar. Aumentar o número de repeticións, facer exercicios de mañá e á noite. En media, o efecto de execución diaria misións debe aparecer nunha semana.\nEn realidade, os problemas con a función eréctil ocorrer en calquera idade. A maioría dos casos de impotencia poden ser corrixidas por volvendo a axuda para os profesionais. 95% médicos pode recuperar a súa erección sen cirurxía. A principal condición para preservar potencia — a forma saudable de vida.


POSTA DE LARGO DAS NOSAS SELECCIÓNS CON “SELO GALEGO” - Federación Galega de Balonmán\njueves, 07 abril 2022 / Publicado en Noticia principal, Noticias, Portada, Selecciones Gallegas\nHoxe celebrouse en Santiago de Compostela o acto de despedida das seleccións galegas de balonmán, que participarán no Campionato de España de Seleccións Territoriais en Murcia do 9 ao 14 de abril.\nNo acto estiveron presentes o secretario xeral para ou Deporte, José Ramón Lete Lasa; o presidente da Federación Galega de Balonmán, Bruno López; representantes de varios concellos; todas as seleccións e os seus corpos técnicos, así como representantes de clubs galegos e numerosas familias que quixeron acompañar aos seus fillos e fillas.\nNo devandito acto tamén se mostraron as equipacións das seleccións, da marca Hummel, cun desfile no que participaron nenos e nenas dos combinados galegos, e presentouse a campaña “ Selo Galego”, coa que a Federación Galega pon en valor ao balonmán galego, por ter un selo propio non que se combina traballo, talento, carácter, loita e paixón en todo ou que fan. Foi un acto moi emotivo para as e os nosos rapaces, que volverán competir por Galicia dos anos e medio despois.


Fun polo aire, vin polo vento | Galicia Digital\nFun polo aire, vin polo vento\nAs coplas dun tempo sen tecnoloxía non prevían para o aire máis función ca a de permitir a vida, e para o vento o anceio imposible de que nos transportase nas súas ás.\nHogano, a tecnoloxía ten adiantado unha barbaridade, e o vento ten numerosas funcións sen que sexa a menor a de xenerar enerxía ó move-los brazos dos novos xigantes que poboan os nosos montes.\nViñeron como polo aire os aeroxeneradores do parque eólico de Chantada, autorizados hai tres anos, e agora desautorizados por sentencia do Tribunal Superior de Xustiza de Galicia, e terán que ser desmantelados. A saber cantos parques do cento que hai en Galicia están pendentes dunha resolución xudicial.\nAínda que un recurso diante do Tribunal Supremo podería confirmar ou rexeitar esta decisión, o certo é que durante tres anos unha instalación estivo pendente de decisión, que resultou adversa e pode orixinar ter que desmontar o inmenso tinglado tecnolóxico.\nTodos viñeron polo aire, e imponse diálogo e cordura para que non se vaian polo vento. A Administración debe pactar cos propietarios, as instaladoras negociar cos afectados, e repartir axeitadamente unha tarta que parece doce abondo como para ser compartida. E logo procurar que a xustiza non nos pareza tan lenta, que mil días son moito tempo para obter decisión na instancia máxima galega, e aínda poderían esixir outros tantos para obter decisión definitiva en Madrid.


De libros e outros artefactos: Outros libros\nBo día, acougo. Exercicios de relaxación con palabras e movementos, para compartir cos teus fillos, de Anna Crahay traducido por Isabel Soto e publicado por Tambre. Tal como se di na presentación editorial: "Este libro propón catro exercicios de relaxación, con palabras e movementos, que axudan a acougar os nenos e ao seu benestar. Cada relaxación preséntase mediante unha descrición explicativa e práctica para os pais (especificando a posición, o que a criatura debe imaxinar e a funcionalidade, que detalla o movemento, e mediante un conto ilustrado para ler cos nenos (no que se desenvolven as sensacións falándolles á imaxinación da rapazada e axudándolles a facer seu o movemento sentindo o acougo interior). Narracións ilustradas e exercicios de relaxación, con palabras e movementos, para compartir cos teus fillos. Inspirado no brain gym." Os catro exercicios: A miña estrela (para enraizar e sentir a forza da vida), Bo día! (para relaxar as tencións e concentrarse), O pequeno empurrón (para sentirse ben e con enerxía) e A miña árbore (para desenvolver o equilibrio etomar conciencia interior). Magníficas ilustracións, moi acordes co asunto.\nPetiscos. Unha ducia de aventuras e Petiscos + Máis alá da lectura. Trátase de petiscos dunha serie de libros para abrir o apetito. Unha escolma de textos e unha serie de xogos, reflexións, pasatempos... ao redor das lecturas. No primeiro dos libros atopamos fragmentos de Amelia Fang e o baile barbárico, O rapaz do vestido, Unha misión para Clara, Sira e o robot, O doutor Proctor e os pos botapeidos, Douche a miña palabra, Conta nove estrelas, A complicada vida de Bieito Viqueira, Pippi Mediaslongas embarca, A pel do mundo, Ulises e as cronoamigas e A que cheiran as cores?. Recolle, polo tanto narrativa pero tamén ensaio e poesía. Neste caso, as ilustracións son de Sarai Lorenzo.\nNo segundo dos volumes as ilustracións son fotografías de Irene Pérez. Os textos pertencen aos libros A evolución de Calpurnia Tate, A balada dos unicornios, O libro do verán, Cartas de inverno, Palabra de bruxa, Be water, O soño da serpe, O carioso incidente do can a medianoite, Os corpos invisibles, Nubes de evolución, Frankestein e A miña familia e outros animais. Ambos están publicados por Sushi Books.\nPublicado por Pilar Sampedro en 03:22:00\nPaco corazón de porquiño e os monstros diminutos (...\nDocampo en estado puro\nUnha colección de libros de pastas duras con fiestras\nBo tempo de Alberto Díaz en honra de Raimundo Patiño\nPequenos relatos con poesía que tamén percorre a i...\nLIbros informativos. Mulleres pioneiras da ciencia\nRumores no bosque ou cando hai que contrastar a in...\nUnha nova versión da Sereíña: O que a serea esqueceu


Contos da Ribeira Sacra: xuño 2011\nO espello de Felipe de Barxacova\n"Esta maña, espertei eufórico, díxome Felipe de Barxacova ó carón da fonte de Espartida, para os maxín dos soños non hai cancelas, escoita, pois... erguín da cama lixeiro de pés, case que brincadeiro, con ganas de troula; e mesmo, de chiscarlle un ollo a unha 'garota', que me gustan as lucidas de peitos e frescas, con perdón, que secas e lisas, e de modais pousados de monxa segoviana, dispensando, déixoos para máis adiante. Espertei alegre, como che digo, coma unhas castañolas que me comía o mundo dun bocado, así que saín ó corredor que asoma ó canón do Mao con ganas de botarlle uns aturulos pra acompasar coa música ás folganzas e degoiros que van de ganchete coa vida dun home mozo: cos cartiños aforrados mercando noces e mais castañas, barateiras polos soutos da ribeira do Sil, que arreaba con elas cara Vigo no camión barreiros dos Bertólez de Chandrexa, onde marchaban con elas nun amén por seren as primeiras en pingaren, multiplicando por dez as ganancias, me regalaba una escapada á outra banda do océano, alá a gozar nos carnavais de Rio de Xaneiro no ‘sambódromo’ a ritmo de ‘samba e bossa nova’... porén os berros non me saíron de dentro coa frescura como cando mozo carrexaba na vendima as uvas nos cestos coleiros dende a beira do Sil e me daba un respiro nos tres pousadoiros do carriozo botando uns aturulos de descarga que me saían das mesmas entretelas adoecidas polo peso da mencía. Os anos son malos compañeiros, me dicía o meu pai: abofé che digo que só me saíu un berro mudo, cavernoso, coa carrasqueira dun vello coa gorxa queimada polos ducados e mailas copas de augardente de herbas, que me cumprían daquela para espreguizar as arañas do estómago mentres o galo alborexaba o día nas primeiras horas da mañá dun inverno longo moi propio para curar a carne dos porcos colgados dunha trabe, pero cruel para os que aínda andamos vivos na terra, horas lentas que amosaban brancas co relento dunha friaxe que se metía pouco a pouco nos ósos, mentres un, arrecío, esperaba en balde que amosara 'lorenzo' a quentarnos as maos e mailas orellas das frieiras, mais disque se fai ver pouco no lugar de Barxacova.\n"Así que, calado coma unha momia asombrada, mirando cara a dentro, deixei que me entrase o amencer pola boca para purificarme as reviravoltas da gorxa, que a tenue luz fose petando, pouco a pouco, nos meus ollos pechos, e así. Mais, de volta no meu cuarto, ó pasar por diante do espello que hai na porta do armario, ollei outro home, feo e estragado a rabiar, que non era eu, claro: con esta cara de defunto como vou facerlle as beiras á señorita mestra, lamentei triste por desafortunado; axiña acheguei o nariz ó vidro e vin as sinais dun home velliño, asucado de engurras, cos ollos afundidos e tristes, de mirada cansada, consumido de corpo, coa cabeza branca de anxo bendito. Me cago en sandiola, que vello son! –rosmei enfurruñado, volvendo a tapar os ollos baixo as sabas, que xa me pasaran as ganas de brincadeiras de vello verde, que xa non me comía a larota de tragarme o mundo dun bocado, pegando outra vez no sono, calado como querubín de retablo.\nUnha voz metálica da recepción do 'Hotel Maxín' de Río de Xaneiro rosmou polo auricular: 'Bos días, señor Felipe, sonlle as dez horas...' ai, caralla, destas merendas poucas! suspirei, mentres brincaba, aínda mozo de bo ver, perante ó espello da alcoba do hotel carioca.\nPublicado por Eduardo PRIETO CASARES ás 15:44 Ningún comentario:\nNaquela, de cando neno, unha familia de raposos, que vivía na fraga do Covelo que hai por enriba de Sacardebois, tivo a ben arranxar unha merendola un día de febreiro que ía unha friaxe do demo... e disque lle tocou á raposa, tralo xogo de tres en raia, baixar do tobo á ventar no resío das casas co gallo de cazar unha pita, un coello ou, mesmo, un niño acochado de ovos, disfrazada cunha saia negra que atopara tendida ó sol trala colada dunha señora viúva do Real. Así que aquela mañá de branca xeada, acompañada dos berros da curuxa do alto do piñeiro de Viana, que termaba co frío, viña vindo cara abaixo. No regato das Porcallas pegou os ollos nun vistoso vichelocrego: o moi zorro tentouno cunha mioca, mais o mingulirón ríase do raposo bailando na punta dunha galla, entón a raposa díxolle: 'Estás fraco, papafigos'! e continuo baixando da mesta fraga dos montes de Viana, guiado polo fume co cheiro dos calderos dos porcos do lugar de Mouca. Disto vaiche boa os anos que pasaron, mira por entón aínda se daban os nenos, os cregos, as vacas, os carros cantando polas corredoiras, os mozos aturulando cos cestos culeiros cargados de uvas noutra banda do Sil... pois como lle estaba contando aquela mañá fría, uns golpes crueis, sen misericordia, co chamador de ferro aporreando o portalón do patio da miña casa, espertaron ós meus pais do sono profundo das primeiras horas do amencer.\n–Quen será a estas horas na porta, desta maneira mexendo? –rosmou o meu pai con cara de poucos amigos–. Axiña, pegou na pera da luz, tirou do cobertor de la, ergueu do leito, deulle a volta ós calcetíns, calzou as chancas, atoulle os amallós, baixou ó patio, botou un carallo, desatrancou a porta, mexeu no tarabelo e foina abrindo con tento, mentres se resistía, renxendo pola ferruxe das bisagras de moitos invernos: que pesada, carallo que te fixo…!\n–Bos días, señor Xan Lanas, desculpe por chamar a estas horas, pero como onte non lle vin as pitas nos eidos, pensei para os meus adentros: nesta casa non queren pitas que lle estragan a sementeira do millo na primavera, así que venderanme unha baratiña e quizás me regalen outra co cu pelado, que si isto que si aquilo…\n–Habelas, hainas, e todas están no poleiro, vivas e cacarexando pousadas nos paos de amieiro, e logo pois?\n–E logo si, a que hora as veñen deixando soltas?\n–O galo é quen dá a hora, eu non me meto niso, hoxe non quixo cantar a alborada, porque seica que anda por aí solto o raposo que baixou cedo da fraga, antes de cantar o galo; polo si ou polo non, están encerradas, co cu arreguizado para non cantaren a posta dos ovos, os picos baixo as ás facendo o morto... non me veña tan cedo con trolas, que lle venda unha pita que lle regale outra, para cousas de cine xa está Xan das Bolas, e déixeme de contos e de fábulas que me ferve o caletre por rimar ripios como ós pitos, os píos..., píos.\n–Mire que lle diga, que non quero meterme en cousas que non me veñen nin me van, porén por que non atranca a porta do poleiro cunha palla de centeo?\n–Non sei que me di que cousa estraña me sinto, as galiñas, os coellos e mailos porcos son cousas da muller, como for antano na casa do rei Recesvinto: no solpor, recada as pitas, chamando a cada unha polo seu nome; logo, atráncalle a porta e córrelle o pecho, non sexa o demo que de noite...\n–Certo, son cousas de meu, en que estaría pensando, bóteme a culpa encima. Mais escoite que lle diga entón, antonte que pasei por aquí, parei detrás dunha parede, que me gusta fisgar e contarlle as pitas: ten unha galiña choca cunha rolada de pitos, que dá gusto velos rebulindo ó seu redor; dúas pitas vellas co cu ó aire, fraco e engurrado, que dá noxo velas; outras polas xa poñedoras, lucindo plumas de poucas primaveras, andan ó carón do presumido galo facéndolle as beiras, maraxá de Oriente no seu harén de plumas.\n–Eu non reparo nas cousas miúdas da miña casa, mais ándate con coidado, meiga, que coa muller, que é a que manda, valas ter cucas.\n–De min a vostede, estará comigo que as pitas vellas só lle están a comeren o millo do cabaceiro, posto o último ovo coa barriga baleira, mudan a pluma e entran na vellez, a partir de entón todo se vai pola cloaca sen proveito ningún para vostede.\n–Tamén eu teño branco e asucado o cello, non por iso me matan cun pao tralas orellas coma se for un coitado coello!\n–Non, non erga a voz, ho! Escoite, que lle quero deitar na orella un trato:\n–Nin tratos nin farrapos de gaita, que as pitas vellas están reservadas para a miña nora nun caldiño, cando no outono veña o meu netiño, sabe...?\n–Sei, sei. Escoite o que lle quero dicir, os pitos, unha ducia, sonlle moitos, na aira xa non queda grao espallado na malla do verao, nin miocas, nin saltóns que vai frío. Mire que lle diga, vaime dar dous polos para os meus cachorros, que coa neve non tiveron reis neste nadal, os coitadiños, gustaralles tanto xogar con eles, e axiña virei voando por outros dous até sumar catro. Logo, como un favor que lle quero ofrecer, virei polas pitas vellas e non lle tocarei ás polas poñedoras, que as deixaremos para o nadal do ano vindeiro, palabra de honor da raposa veciña, e non se esqueza esta noite de atrancar o poleiro cunha palla de centeo.\n–Que raposa nin que cu de rosa! Vostede quen demoño é? que non a recoñezo con ese fociño afiado como rato do faiado.\n–Quen anda aí? –berrou a miña mai asomada na galería do patio.\n–Ninguén, contestoulle o meu pai: unha señora que nos quere facer un trato, para nós barato.\n–Outra vez o raposo disfrazado de vella engaiolando ó meu home... burro, cacho burro! Que é o zorro, o zorro que vén polas pitas, virxe santísima, o zorro raposo no poleiro…!\nEntón, a mai, en menos que canta o galo, presentouse na porta do patio enarborando unha forquita de tres gaios, a de cargar no carro gavelas de toxos, desbaratando o trato coa raposa a cal, véndolle as orellas ó diaño co tridente, escapou fuxindo cara á fraga, espíndose da saia da señora do Real na altura do rouso dos camiños da fraga, mentres dicía tirando do rabo pola petada do camiño de carro de Forcas: 'Deus che me libre da forquita de muller que manda, que con Xan Lanas, que rima versos e apanda, fai trato doado a raposa'.\nPublicado por Eduardo PRIETO CASARES ás 15:17 2 comentarios:\nO señor Isidro de Viana\nNa ribeira do Sil, van morrendo os últimos vellos. Certo, non é unha novidade que non saibas. Xente moza de refresco, non hai. Nenos, ningún, xa non se dan neste lugares da Galicia do interior. Memoria de séculos desta bisbarra que se vai esquecendo pouco a pouco. A natureza xorde de novo ó seu ar, briosa, sen cancelas para borrar as lindes dos eidos, cubrindo de maleza as carreozas e camiños vellos; nas aldeas case que non roxe ninguén: en Aguil, dúas vellas e mais un candil xa se dicía por entón; dentro de pouco, as aldeas serán habitadas por fantasmas entre paredes de perpiaño des casas con arraigo de moita fachenda e mais haberes, hoxe cos tellados abertos a medio derrubar. Quedarán, como testemuñas, os petos de ánimas, nos cruceiros; as capelas, igrexas e cemiterios; os cenobios e mosteiros, que nos falan de tempos gloriosos afundidos nos aluvións do percorrer da historia da Ribeira Sacra.\nA memoria dos devanceiros vaise esquecendo baixo terra, só nomes e datas quedarán anotadas nos libros de defuncións e nas lápidas dos cemiterios das parroquias van quedando a rezaren, silandeiros.\nO loado propósito de recoller a memoria cultural, que se esvaece nesta bisbarra, non pode esperar máis demora, foi por iso que un estudante de Antropoloxía da Universidade de Santiago, Aniceto Miranda, engaiolado coa terra dos avós da parroquia de Forcas, non tivo preguiza en xuntar moreas de testemuños e vivencias in vivo et in situ como bagaxe de recompilación de datos para a documentación da súa futura tese: O libro dos esquecementos da cultura ribeirá.\nCon tal fin, redactou unha misiva ao señor alcalde do Concello de Parada de Sil, berce e corazón da Ribeira Sacra, daquela a súa excelencia don Xosé Ramón Prieto, natural de Vilar de Forcas, co gallo de que algún veciño, dos que adoitaban gastar chaleco e lucir sombreiro de pano no Concello, lle achegara polo miúdo información de tales esquecementos culturais da Ribeira Sacra.\nDon Isidro Prieto Pérez, señor de Viana, medrado co agarimo de nai, de avós, do pai e seis irmás, home singular, con perfil de arestas asimétricas que configuran a contorna da súa singular personalidade, doutorado in curriculo vitae, honoris causa, á sazón Xuíz de Paz do Concello, tío do alcalde devandito, casado con muller vinculeira, criada entre algodóns, de casa con moita fachenda e haberes, a quen lle encargou sete fillos que logo mandou a Ourense e Vigo a estudaren carreira, empresario do primeiro cine de Plasencia, con amigos de alto copete na Audiencia de Ourense, conselleiro e avogado de pobres, paisanos do concello e foráneos, ós que tiña a ben recibir os domingos deitado na cama, coma un patriarca, antes de erguer devagar para a misa dominical: uns acudían á consulta por causa dunha navallada que recibira nunha festa por facerlle as beiras a unha rapaza comprometida; outros polos marcos dunha linde dunha leira da montaña que camiñaran de noite dous metros cara dentro; que se un paso de servidume; que se unha colmea de abellas, as cales rabiosas picaron a un veciño no cocote e mais na faciana, quedando debuxado coma un cristo nazareno, dispensando; porque se lle fora a mao e lle rompera as costas a un veciño da Palela, arreándolle cun rastro de arrincar o esterco, o moi animal, por saltarlle unha vaca a sebe e estragarlle a horta de coias que plantara trala arrinca das patacas, a moi lambona; que se un mozo de permiso da mili con fame de aloumiños deixara preñe a unha rapaza que se deixara levar na palleira e como resultas do pecado da carne, o coitado rapaz non atinaba por onde tirar, se acudir á igrexa vestido de paxaro bobo ou voar como un cuco a poñer os ovos noutros niños alleos en terras de lonxe, e así. A cadaquén, o seu consello e resposta axeitada, tendo en conta as recomendacións, costumes, leis e pasos a seguir en cada caso. Uns pagaban o favor, vindo ó xornal gratis a cavar as viñas; outros, contentábanse con traer unha caixa de habanos; os máis listos e agradecidos, co inicio dunha relación de amigos.\nDe cando mozo, bregado nas andainas coas reatas de mulas por terras de Castela, Isidro, mozo aguerrido e gallardo montado no seu cabalo alazán, empoleirado nun aparello novo de montar do trinque con reberetes dourados, regalo do seu avó, manta de Zamora sobre as pernas, con arrestos nas esporas para domear a besta, ós xornaleiros e á toda rapazada que enchían a casa, todo el feito un cabrito, chulo coma un oito, era admirado por mulleres que lucían medias de cristal e tacón fino, armado de pistolón de novo largo na alforxa da primeira mula da reata, baixando do alto do Piornal cara Monterroso en terras de Estremadura, loitando cos salteadores de camiños na época dos maquis e da fame, seguidor coa tarefa da familia dos Prietos de Vilar, os cales, xeración tras xeración, pasaron de ferreiros a vendedores de panos e mulateros, escalazados nos vagóns do tren de mercancías co negocio das mulas, cansos de percorrer camiños perigosos e solitarios, acostumados en buscaren o choio onde houber, sentíndose eles xente rara, vistos polos demais como tratantes de baixa catadura, con cartos no peto, iso si, porén desintegrados e illados dos círculos da sociedade, vivindo arredados como os afiadores que se acochaban tralo barallete.\nEn resumo, o clan dos Prietos, primos dos Pretos de Portugal, descendentes dos que foran expulsados e perseguidos polos Reis Católicos, toda unha recua de xudeus conversos…, dispensando. Así que, Isidro Prieto de Celeirós e cuñado de Benedito de Vilar de Forcas, casado en Viana, home de moita parola que levaba a voz cantante nos velorios, na mesa os días de festa, no coche de liña, nas destilas á carón do pote, botando unha brisca de seis, menciñeiro da escola de meigas de Celeirós onde aprendera a curar os pezuños infectados dunha vaca con só cortarlle a contorna do terrón onde pisara e esperar a que secara a herba do mesmo posto ó sol no alto dunha parede, home coa cultura de costumes de acó e de acolá, traballador, listo, amigo dos amigos, esixente cos subordinados, aínda que pouco disciplinado consigo mesmo, recibiu do seu sobriño de Vilar, daquela alcalde, a encomenda en dar forma ó informe dos esquecementos da terra de Caldelas.\nCon tal propósito, ó anoitecer armado de lapis e papel, sentou na galería que mira ó Sil, perdendo a ollada dos seus ollos chispos por terras de Amandi, mentres se bambeaba na randeeira calado coma un moucho, na procura de pescar algún recordo de tempos esvaecidos. Mailos esquecementos, fieis á esencia do seu ser, teimaban en seguiren acochados por baixo das capas da memoria, ancorados no pasado sen querer aboiar á superficie da conciencia.\nMagoado por se lle ir o santo ó ceo, abriu o paquete de caldo de galiña e dispúxose a lear un pito, pegou o papel coa punta da lingua, achegoulle a mecha ó chisqueiro, chiscou coa man e prendeu un pito coa cerimonia que era de seu. Agardou un chisco mentres se coroaba a cachola de fumaredas sucesivas para se refrescar e avivar a memoria.\nSosegado na cadeira, intentou acordar outra vez, mergullando cara dentro para remexer no fondo do subconsciente. Así che estivo un anaco perdido nos biosbardos ata que o lume do pito, a piques de se consumir, lle feriu a pel dos dedos, ai! espertou, mais nada, tabula rasa, non recordaba ningún esquecemento. Así continuou aínda outro bocado bambeándose na randeeira até quedar trasposto, adormecido nunha nube de sensacións de fume, reais e saídas do maxín, pasadas e presentes, todas mesturadas nun caldo de vapores rebulindo no caletre.\nO novel investigador recibiu o informe, Os esquecementos da cultura ribeirá, coas follas en branco. O universitario nunca chegou a doutor, non por causa do señor Isidro, o meu pai, que era un pozo cheo de sabedoría e memoria, que Deus o teña na gloria. Abofé, que o rapaz non acertou a tirarlle da lingua coa pregunta dos esquecementos: un erro na presentación e na derrota do plan a seguir da tese que non podería chegar a bo porto de doutor.\nPublicado por Eduardo PRIETO CASARES ás 05:00 2 comentarios:


PSdeG celebra que o Goberno central cumpra os compromisos con Ourense e Galicia para a alta velocidad en 2021 - Novas do Eixo Atlántico\nO custe da alta velocidade entre Zamora e Taboadela será duns 4.082 millóns\nRemitido 19 Setembro, 2021 3 Minutos de lectura\nLiña ferroviaria na Gudiña (Ourense).\nOurense/PSdeG | O PSdeG-PSOE “aplaude e celebra” que o Goberno de Pedro Sánchez “cumpra minuciosamente os compromisos adquiridos con Ourense e Galicia”, o que permitirá a posta en servizo da liña de alta velocidade ferroviaria a Castela e León e Madrid antes de que remate este 2021.\nAs probas que o Administrador de Infraestruturas Ferroviarias (Adif) e a operadora Renfe realizan desde hai meses, xa se atopan na súa última fase e están sendo “plenamente satisfactorias”.\n“Só grazas ao decidido pulo deste Goberno central de progreso que, desde que chegou á Moncloa no 2018, puxo o seu foco inversor e técnico nesta obra, será posible ver novos servizos comerciais AVE a Ourense este ano”, sinalan os socialistas antes de recordar que “o PSOE tivo que destapiar os túneles da alta velocidade a Galicia que o Goberno do PP de Rajoy tapiou con bloques de formigón durante anos”. “As simulacións comerciais están a piques de comezar para que todo estea listo en poucas semanas”, aseveran.\n4.082 millóns e máis obras a partir de 2022\nO custe estimado da liña de alta velocidade (LAV) entre Zamora e Taboadela será duns 4.082 millóns, o que suporá un investimento de 18,5 millóns por quilómetro, un “fito técnico moi relevante” nunha infraestrutura tan complexa. “Este é un dos tramos ferroviarios máis complicados de Europa, ao ser túneles e viadutos a meirande parte do seu trazado”, recordan.\nOs importes xa investidos e a estimación dos pendentes de executar, por conceptos, son: expropiacións (39 millóns); obra de plataforma (2.816 millóns); proxectos e asistencias (157 millóns); outras actuacións en infraestrutura (247 millóns); montaxe de vía e subministros asociados (325 millóns); liña aérea de contacto e sistemas de enerxía (120 millóns); sinalización, control de tráfico e telecomunicacións (217 millóns); novas estacións (10 millóns) e outros gastos como man de obra propia, 1 % cultural, premantemento ou gastos financeiros suman 147 millóns máis.\nNestes importes non se inclúen as obras do tramo Taboadela-Ourense, que o Goberno central vén de comezar a licitar o pasado mes de xullo tralo “ostracismo e vergoñento cuestionamento” ao que foi sometido tamén polo Partido Popular durante “longos anos de desfeita para a nosa terra”.\nTrala posta a servizo da liña ferroviaria ata Taboadela e trala nova oferta comercial inicial, que estará conformada por servizos AVE ata Ourense e Alvia ata o resto de cidades de Galicia mentres non estean dispoñibles os novos trens do modelo Avril, o Goberno central continuará a executar os trámites e obras que restan para que a infraestrutura estea realmente completa. “É fundamental rematar estes flocos para que a LAV a Galicia sexa plenamente operativa e funcional”, destacan desde o PSdeG-PSOE ourensán.\nPor iso, o executivo de Pedro Sánchez xa traballa na licitación e execución completa da ‘variante exterior’ de Ourense; na reforma do vello túnel de Padornelo ou na duplicación da vía nalgúns tramos da provincia de Zamora, instalando así dobre vía en todo o percorrido entre Madrid e Galicia. Igualmente está previsto executar un novo tramo dun quilómetro, á saída da estación Ourense-Empalme en dirección a Santiago e Vigo, que quedara sen construír durante as obras da LAV entre Ourense e a capital galega.\nA revisión o Plan especial de protección do casco histórico de Allariz\nEXPOSALCEDA inicia a campaña de primavera


U.D. Ourense golea a S.D. Tordoia na primeira feminina - Ourense Deportivo\nU.D. Ourense golea a S.D. Tordoia na primeira feminina\n19 septiembre, 2017 19 septiembre, 2017 Ourense DeportivoFutbol femenino, U.D. Ourense\nMónica, capitana das ourensanistas, retirouse seriamente lesionada tras sufrir unha dura entrada\nU.D. Ourense 3 – 0 S.D. Tordoia\nCrónica y fotos: U.D. Ourense\nVitoria das rapazas de Rubén García, que superaron ampliamente o Tordoia por un resultado de 3-0, que o final foi o de menos. A lesión de Mónica, tras unha dura entrada dunha rival, emborronou un partido con dominio claro das ourensás. A capitana deberá esperar o venres por unha resonancia, pero os peores informes apuntan a rotura do cruzado.\nA UD Ourense acadou a súa segunda vitoria da tempada, pero o encontro quedou marcado pola grave lesión sufrida por Mónica, despois dunha entrada fea, das que non teñen cabida no fútbol e desas que sobran cando un encontro xa está decidido. O Tordoia recurriu o xogo duro na segunda metade e o resultado acabou sendo a grave lesión da capitana vermella. Según as primeiras valoracións, apunta a rotura de cruzado o que suporía unha baixa longa, o venres faráselle unha resonancia para coñecer o alcance da lesión.\nFoto: U.D. Ourense\nCentrándonos no encontro, as nosas sairon dispostas a demostrar que non ían especular ante un equipo que acababa de descender de categoría nacional. Boa entrada no estadio Miguel Ángel, onde máis de 100 ourensanistas déronse cita para apoiar as rapazas do Ourense.\nSucedéronse as ocasións desde o primeiro minuto, con internadas por banda de Hele e Laura, que recibían balóns en profundidade de Dana e Mónica. Deste xeito chegaban as primeiras ocasións para Zaira, que non acertaba na definición.\nAos 20 minutos, Hele plantábase dentro da área, pero o seu remate marchábase alto e desviado da meta visitante . Era o preludio do gol, que chegaba no minuto 26, tras un despexe da porteira desde fora da área, que recollía Laura en tres cuartos de campo e desde ahí non dubidou en conectar de primeiras un disparo, que superaba á porteira por alto para aloxarse no fondo da rede.\nO gol non fixo que baixaran o ritmo as nosas, que continuaron creando ocasións claras. Pasada a media hora, un disparo de Hele desde dentro da área volvía a irse alto por pouco. Sucedíanse as ocasións e, primeiro Hele entrando por banda esquerda daba o pase da morte que non chegaba a rematar Zaira, e logo Pacy entrando pola banda contraria centraba desta vez para Hele, que remataba frouxo e atallaba a porteira. A continuación era Dana a que se adentraba ata o borde da área pequena pola esquerda, pero o seu remata ía tamén ás mans da porteira.\nCo primeiro período a punto de expirar, Laura recibía un pase en profundidade de Mónica para facer o dous a cero cun disparo axustado ao pau dereito, que supoñía tamén o segundo na súa conta particular.\nChegabamos así ao tempo de lecer, coa sensación de ter perdoado unha goleada moito maior, pero co partido ben encarrilado. O segundo tempo comezaba como rematara o primeiro, coas nosas buscando sentenciar o encontro. Así chegaba o terceiro ao transformar Zaira un penalti cometido sobre Hele.\nCo 3-0 comenzaban as de Tordoia a endurecer o xogo e Mónica recibía unha forte tarascada na perna de apoio nun balón dividido. Ante os gritos de dor da capitana, o árbitro autorizaba a entrada de Adolfo para atendela. A primeira valoración do fisio aconsellou a súa substitución, sendo Sofía a que entraba ao terreo de xogo.\nMentras Adolfo atendía a Mónica na banda, tivo que ingresar novamente ao campo esta vez para atender a Hele, que sufríra tamén unha forte entrada castigada con cartón amarelo. Ingresaba no terreo de xogo Nerea en substitución de Zaira antes de que Laura tivese outra ocasión clara, que enviaba fora por pouco.\nAs tordoienses continuaban a impoñer un xogo duro ante o fútbol de dominio que desplegaban as nosas e Hele recibía outra dura entrada acompañada de improperio que o árbitro non escoitou porque ainda que sinalou a falta non castigou a agresión. Xogo duro para repelir a superioridade vermella, algo que non debería primar no mundo do balompé, pero que parece que algúns non aprenderon a lección de fair play.\nA falta de 10 minutos Rubén daba entrada a Aldara por Aída e xa nos últimos minutos Silvia substituía a Celia e Paula entraba por Noe. O final vitoria contudente, pero emborroada pola lesión de Mónica, a que desexamos unha pronta recuperación e agardamos que os peores temores non rematen por concretarse.\nPresentado o II “Trail Ribeira Sacra”\nRio Ourense derrota a Coruña en el Trofeo “Lugo é Basket”